|  |  |  |  |
| --- | --- | --- | --- |
| Slika na kojoj se prikazuje tekst, isječak crteža  Opis je automatski generiran | |  |  |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, keramičko posuđe, porculan  Opis je automatski generiran | GRAD KARLOVAC |  |

GRADSKO VIJEĆE

GRADA KARLOVCA PRIJEDLOG

Z A P I S N I K

S 4. sjednice Gradskog vijeća grada Karlovca održane dana 18. rujna 2025. godine, s početkom u 15:00 sati u Velikoj vijećnici Gradskog vijeća grada Karlovca, Banjavčićeva 9.

NAZOČNI VIJEĆNICI: Mario Jovković, predsjednik, Frane Kaleb, potpredsjednik, Ehlimana Planinac, potpredsjednica, Dobiriša Adamec, Dimitrije Birač, Dragutin Belavić, Dražen Blažević, Hrvojka Božić, Marijeta Ćelić, Vesna Horvat, Ervin Jančić, Danijela Magdić, Tihomir Mamić, Mirjana Mladenović, Alenko Ribić, Sandra Skolan, Marin Svetić, Marta Šavor – Radičević, Ivana Zaborski.

ODSUTNI VIJEĆNICI: Luka Kučinić, Petra Birman.

OSTALI NAZOČNI: Damir Mandić, dipl.teol., gradonačelnik, Ivana Fočić, mag.rel.int., zamjenica gradonačelnika, Danijela Družak Rade, mag.iur., voditeljica Odsjeka za pravne, opće i kadrovske poslove, Dijana Kujinek, mag.nov, pročelnica Upravnog odjela za poslove gradonačelnika, Karolina Burić, dipl.oec., pročelnica Upravnog odjela za proračun i financije, Snježana Cindrić, mag.oec., pročelnica Upravnog odjela za komunalno gospodarstvo, promet i mjesnu samoupravu, Draženka Sila Ljubenko, prof. pedagog., pročelnica Upravnog odjela za društvene djelatnosti, Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU, Jasminka Maslek, dipl.oec., pročelnica Službe za unutarnju reviziju, dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša, Marina Pavić Črne, mag.iur., pročelnica Upravnog odjela za imovinsko pravne poslove i upravljanje imovinom, Ivan Uđbinac, mag.oec., upravitelj Službe – Vlastiti pogon grada za obavljanje komunalne djelatnosti, Irena Grčić, mag.oec., pročelnica Službe za javnu nabavu, Vesna Ribar, dipl.ing.građ., pročelnica Upravnog odjela za prostorno uređenje i poslove provedbe dokumenata prostornog uređenja, Miroslav Vukovojac, Tomislav Vukelić, Zdravko Eremić, Matija Furač, Vanda Basta, Vlatko Ivka, Kristina Čunović, Igor Čulig, Milivoj Juras, Danka Pavletić, Anita Štefanac, Margarita Maruškić Kulaš, Dario Smojver, Ivan Gojmerac, Renata Kučan, Miroslav Rade, Marjana Martinac, Matija Ratkaj, predstavnici medija.

ZAPISNIČARKA: Mirna Mileusnić

Sjednicu otvara gospodin Mario Jovković, predsjednik Gradskog vijeća grada Karlovca, pozdravlja sve nazočne u vijećnici, te konstatira da je u vijećnici nazočno 19 vijećnika od ukupno 21 vijećnik, što znači da se mogu donositi pravovaljane odluke i zaključci.

Prije prelaska na dnevni red predsjednik Gradskog vijeća predlaže da se isti dopuni s jednom točkom i to:

1. Odluka o izmjeni Odluke o izboru Nadzornog odbora Grdskog vijeća Grada Karlovca.

Prijedlog daje na glasovanje te je prijedlog dopune dnevnog reda usvojen s 19 glasova ZA od nazočnih 19 vijećnika u vijećnici.

Predsjednik Gradskog vijeća grada Karlovca predložio je slijedeći:

D N E V N I R E D

1. Usvajanje skraćenog zapisnika s 2. sjednice Gradskog vijeća Grada Karlovca,
2. Zaključak o prihvaćanju Polugodišnjeg izvješća o radu Gradonačelnika Grada Karlovca za razdoblje od 01. siječnja do 30. lipnja 2025. godine,
3. Odluka o drugim izmjenama i dopunama Odluke o ustrojstvu i djelokrugu upravnih tijela Grada Karlovca,
4. Odluka o osnivanju Dječjeg vrtića Luščić,
5. Odluka o javnim slavinama na području Grada Karlovca,
6. Odluka kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje,
7. Odluka o prvim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Karlovac,
8. Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske,
9. Odluka o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Karlovca,
10. Odluka o davanju na upravljanje i korištenje kuglane u sklopu ŠRC Mostanje Kuglačkom klubu Mostanje 1949 Karlovac,
11. Zaključak o prihvaćanju Izvješća o poslovanju društva Čistoća d.o.o. za 2024. godinu,
12. Zaključak o prihvaćanju Izvješća o poslovanju društva GeotermiKA d.o.o. za 2024. godinu,
13. Zaključak o prihvaćanju Izvješća o poslovanju društva Gradska toplana d.o.o. za 2024. godinu,
14. Zaključak o prihvaćanju Izvješća o poslovanju društva Hostel Karlovac d.o.o.za 2024. godinu,
15. Zaključak o prihvaćanju Izvješća o poslovanju društva Hrvatski radio Karlovac d.o.o. za 2024. godinu,
16. Zaključak o prihvaćanju Izvješća o poslovanju društva Inkasator d.o.o. za 2024. godinu,
17. Zaključak o prihvaćanju Izvješća o poslovanju društva Vodovod i kanalizacija d.o.o. za 2024. godinu,
18. Zaključak o prihvaćanju Izvješća o poslovanju društva Zelenilo d.o.o. za 2024. godinu,
19. Zaključak o prihvaćanju Izvješća o radu s pripadajućim Financijskim izvješćem Javne ustanove AQUATIKA – SLATKOVODNI AKVARIJ KARLOVAC za 2024. godinu,
20. Zaključak o prihvaćanju Izvješća o radu Ustanove Sportski objekti Karlovac za 2024. godinu,
21. Zaključak o prihvaćanju Izvješća o provedenim programima u području socijalne skrbi, zdravstva i međugeneracijske solidarnosti u 2024. godini,
22. Zaključak o prihvaćanju Izvješća o realizaciji programa javnih potreba osnovnih škola iznad zakonskog standarda za 2024. godinu,
23. Zaključak o prihvaćanju Izvješća o realizaciji programa za djecu i mlade za 2024. godinu,
24. Rješenje za odobrenje postavljanja štanda/klupe za prodaju voća i povrća na privatnom zemljištu na adresi Zagrebačka ulica broj 8 u Karlovcu,
25. Rješenje za odobrenje postavljanja štanda/klupe za prodaju voća i povrća na privatnom zemljištu na adresi Senjska 98 B u Karlovcu,
26. Odluka o izmjeni Odluke o izboru Nadzornog odbora Grdskog vijeća Grada Karlovca.

Predsjednik Gradskog vijeća stavlja na raspravu prijedlog dnevnog reda.

Budući da nije bilo rasprave, članovi Gradskog vijeća su sa 19 glasova ZA od nazočnih 19 vijećnika u vijećnici glasali za predloženi dnevni red. Predsjednik utvrđuje da je dnevni red usvojen sa 19 glasova ZA.

Prije prelaska na rad prema usvojenom dnevnom redu predsjednika Gradskog vijeća, a u skladu sa člankom 80. Poslovnika o radu Gradskog vijeća grada Karlovca održat će se aktualni sat.

**AKTUALNI SAT**

**MARIN SVETIĆ:**

Hvala predsjedniče. Idem ispred kluba, imam 3 pitanja. Poštovani gradonačelniče, poštovana zamjenice gradonačelnika, poštovani svi ovdje nazočni kolegice i kolege, uvaženi predstavnici medija, uvažene pročelnice, pročelniče, uvaženi direktori i suradnici. Evo, prvo pitanje bih uputio direktoru tvrtke Vodovod i kanalizacija, gospodinu Miroslavu Vukovojcu. Obzirom na učestale upite naših sugrađana, a i obzirom na medijske natpise koji su prisutni u zadnjih nekoliko dana u zadnje vrijeme, što je sa vodom, šta se zbiva u Generalskom stolu obzirom da je nakon pripajanja područje Generalskog stola pripalo vama pod ingerenciju, odnosno cijelo uslužno područje koje je u takvom sastavu. Šta se zbiva s vodom u Generalskom stolu, odnosno što je sa uzrokovanjem vode, koliko je bilo uzrokovanja, općenito znači na našem tom uslužnom području i ako imate možda usporedbu 24., 25. godina, znači prije, odnosno nakon pripajanja, šta uopće kaže Zakon o broju uzorkovanja? Vidim, trudite se, aktivni ste, pa ako nam možete objasniti po tom pitanju, obzirom na ovu problematiku, što se, što poduzimate, odnosno što sa vaše strane slijedi? Prvo pitanje. Drugo pitanje također upućujem gospodinu Miroslavu Vukovojcu, uvaženom direktoru tvrtke Vodovod i kanalizacija. Koji su planovi, odnosno što će se zbivati u narednom vremenskom periodu kada je riječ o zamjeni postojećih cjevovoda, odnosno mijenjanju postojećih cjevovoda, odnosno što nam je sa vodospremama, što je sa Zdencima? Imali smo upit jedne uvažene karlovčanke vezano za zdence, pa sam si upisao. Što je sa smanjenjem gubitaka, odnosno, vidimo da radite nekakve preventive vezano i za puknuća, pa eto, vidim da i vaši kolege i kolegice su aktivni i na terenu, ovoga, stalno i za svaku je pohvalu, pa evo, vidim da ulažete puno napora, pa ako nam možete to pobliže objasniti. I treće pitanje imam za uvaženog gradonačelnika vezano je uz sigurnost prometa u Zagrebačkoj ulici, što je sa projektom? Da li nam možete malo približiti što se zbiva inače sa tim projektom izgradnje nogostupa u Zagrebačkoj ulici? Pa evo da, javnost je zainteresirana. Kolegice zovu pa evo, hvala lijepo. Hvala predsjedniče.

**MARIO JOVKOVIĆ, predsjednik Gradskog vijeća:**

Zahvaljujem. Pozivam direktora tvrtke Vodovod i kanalizacija, gospodina Vukovojca.

**MIROSLAV VUKOVOJAC:**

Evo ja, poštovani vijećnici, lijep pozdrav. Hvala poštovanom vijećniku što je postavio pitanje i otvorio temu. Pa ja bi ovako, na prvu temu vezanu uz Generalski stol i ovoga, probleme koji se tamo su se dogodili, malo isprezentirao. Znači, kao što znate, mi smo se negdje 30.12.2024. pripojili, odnosno imali smo pripajanje područja Duga Resa i područja Ogulin nama kao pripajatelju. Tu su se formirale, znači podružnice. Jedna od tih podružnica je Duga Resa, koja je i danas zadužena za područje Generalskog stola, odnosno za Mlince. Znači sve aktivnosti, evo, ja ću tu malo sad i to pokazati, ja sam to bio i obradio. Znači, sve aktivnosti koje su bile i ranije ostale su i dalje pod djelovanjem podružnice Duga Resa. Normalno, neke stvari su donešene dobre iz podružnica, nećemo sad ići na pojedinačne, ali postojali su i neki problemi koji su bili od ranije. Tako da jedan od tih problema je u biti problem u Generalskom stolu, odnosno u Mlincima. Ono što mi radimo na tamo, vidite ovdje, znači ono što radimo mi tamo, sada pokušavamo kroz naš rad poboljšati neke stvari. Zašto to govorim? Govorim vam iz jednog razloga što smo neke stvari tamo i detektirali. Znači, mi smo, kada smo i preuzeli podružnice, otišli smo u pojedine podružnice, znači iz centrale iz grada i onda smo išli vidjeti kakvi jesu problemi. Između ostalog, detektirali smo i taj problem koji se događa u Generalskom stolu i tamo znači sada i djelujemo i radimo. Zašto se sve to događa? Mislim da vidite i ovdje. Stvar je u tome da mi vršimo dodatna ispitivanja. Znači postoje nekakve norme ispitivanja koje treba zadovoljiti, koje su zakonom propisane. Prije pripajanja, prije pripajanja Karlovcu, pojedine podružnice i poslovne jedinice nisu obavljale, odnosno vršile tolku kontrolu. Ovdje možete vidjeti gore, znači koje minimalni godišnji broj uzoraka sa mreže zakonska regulativa u ovoj 672, 240, 192, 96. Vidite koliko je bilo uzorkovanja u 2024. Crveno je kritično, znači nije bilo uzorkovanja. Ako nema uzorkovanja, voda je onda ispravna, jel točno? Znači, mi radimo povećano, gledajte koliko ovdje ima sad broja uzorkovanja. Normalno što više uzorkujete, ako voda nije sukladna, nije sukladna, ali mislim da je onda korektno da obavijestimo javnost da voda nije sukladna i da onda se ne konzumira takva voda. To upravo radimo i u Generalskom stolu, odnosno i u Mlincima i na drugim područjima. Znači, nije samo Duga Resa, imate tako i u Ozlju, imate tako i u drugim dijelovima. Ono što radimo je poboljšanje sustava. Znači utvrdili smo neke stvari, treba poboljšati, no moramo biti svjesni da nešto što je bilo godinama, recimo neodržavano ili u manjoj količini održavano, treba održavati, ali zato trebaju novci i trebaju financije. I to ne možete napraviti u 2 sekunde. Znači treba i osigurati sredstva, treba kupiti još nekakvu opremu dodatnu, poboljšati, inovacije napraviti i tako dalje. Mi na tome radimo. Ovo vidite isto što smo napravili, znači podružnica Ogulin ima, ima pripajanjima jednog stručnjaka zdravstveno, znači, idemo na povećanje kvalitete. Znači idemo na povećanje kvalitete zdravstveno ispravne vode. To je nama cilj. Znači to radimo i ovdje u Karlovcu i to ćemo raditi i dalje. Ono što još, znači ovdje što sam i rekao, podružnice i dalje rade ono što su radile. I dalje rade sanacije na svojim područjima, održavanja, samo su sada pod našom, ovoga pod Karlovcem i znači, mi svaki petak imamo sastanak, između vremena se isto čujemo, komuniciramo, ako su nekakvi problemi, na telefonu smo, dogovaramo, sjedamo i rješavamo te stvari, ali, kažem, nije moguće to sve odmah napraviti. Generirao se jedan drugi problem opet, sad ću ga ja iznijet ovdje. Znači, generirao se da pripajanjem Karlovcu su nastali dodatni troškovi podružnicama. Da, zašto? Jes imali čovjeka koji se bavio zdravstvenom ispravnosti vode? Nisu. Znači, mi, ovome kako proces ide, moramo imati čovjeka tamo, osobu koja je zadužena za takav dio posla. Znači neke stvari, očitavanje i tako dalje, definirane su po zakonu i moraju se sprovoditi. Znači mi samo sprovodimo zakon. Tako da kažem, u ovom ovdje djelu, u Lasinji, isto tako se čuju nekakvi, ja ću sad i ovdje malo napomenuti i kasnije ću povezati se na ovo drugo pitanje. Znači, isto tako, stalno ste imali nije ispravna voda, nije dobra voda, ne može se raditi, pucanje i tako dalje, ali postoji povijesni problem zašto je to tako. Znači, postoji povijesni problem, tako da ovoga, stvar je u tome da, mi kažem, radimo unapređenje procesa i kvalitete košta, zapošljavanje novih djelatnika, modernizacije opreme, da vam ne čitam sada to sve. Ono što još se generira u toj cijeloj priči, troškovi. Znači ovdje, vidite, sada kada već pitate, znači troškovi koji se javljaju kod podružnica, neki sada trenutno i ne mogu financijski održavati korak. Pa tako imate, vidite u Ozlju, imate poslovanje sa minusom. Imate poslovanje kod nas, kod nas je malo sada specifično upravo zbog ovih aktivnosti oko ovih ojačanja temelja i ne znam svega što se tu događa, ali kažem, proći će i to pa će sve biti pozitiva, ali ono što je ovdje važno, kažem, ja želim na ovom dijelu uslužnog područja 14 uravnoteženo poslovanje. Znači, želim da se financije izjednače, ono, troškovi, rashodi i na tome inzistiram i tome radi. Danas smo imali sastanak upravo na organizaciji jer smo uvidjeli da postojeća organizacija kako je bila postavljena, onda nema se dodatni upliv na pojedine aktivnosti koje se održava. Znači, više su imale, kako bi rekao, podružnice su imale u nekim dijelovima više autonomiju, međutim, sada će biti postavljeno da od nas, kao što ovdje sada ima nadzor nad nadzorom, naši ljudi moraju nadzirat nadzor koji radi u Zvijezdi, a tako će i ovdje biti sad nadzor iz Karlovca znači na podružnice, da se proces odradi i da se prati šta se događa, da se ne dogodi da nema par mjeseci ništa, onda neko dođe ovdje iz podružnice i kaže gle, imamo problem, treba u 2 dana riješiti. Znači to je taj dio procesa. Sad, ovdje ću vam samo još napomenuti. Pitali ste me što se radi? Ono što se radi je ono što stalno radim, kažem, znači mijenjanje većih dionica. Pokazat ću vam sad zašto. Mijenjanje veće dionice zbog toga što, inače ćete morati imati ovakvu stolicu na mjestu gdje puca i ne micat se od tuda. Čekat dva sata da vam pukne samo 2  metra dalje. To se dogodilo na Stativama. Znači na Stativama se dogodilo da je puklo. Naš čovjek je otišao, nakon 2 sata, 2  metra dalje je otišlo. Dok nismo promijenili cijelu dionicu od 30, 40  metara, 2 mjeseca mi nismo gore išli. 2 mjeseca mi se gore nismo nalazili. Pitate zamućenje. Zamućenje, evo vam jedan dokaz zamućenja. Danas smo imali isto takav slučaj gdje je izvođač na Zagrebačkoj išao isto testirati gore na našim ovim komorama i normalno, zamutio nam je vodu tamo od Orlovca i onog dijela ovoga što se događa. Ovdje je isto tako, ovdje smo uhvatili, samo tu je bilo i čini mi se 26.8., čovjek je priznao da je tad radio to i dogodilo se zamućenje na Bašćinskoj gore na Švarči. Znači radimo na tome, sad idemo u jedan program gdje ćemo stavljati kape gore, gdje ćemo napraviti tako da nam alarmira, da nas alarmira, da se vidi što i gdje možda netko uzima vodu. Dogodilo se isto tako na Ilovcu, gdje je došao šleper, tako sam informaciju dobio i gdje je 6 onih finih spremnika čovjek došao sa križevačkim nekakvim registracijama, gdje je došao, prikopčao, išao se spajati, pa je čovjek mu sa strane rekao, gle, ne može se to tako raditi. Znači imate svakakvih krađa. A to, ovo je prijavljena krađa i tu će biti prijava, znači ovdje će biti prijava. Ono što 5 minuta udara što je netko, ja ću malo, sorry, malo ću uzet duže vremena, ali da samo kažem. 5 minuta udara, ovoga, 5 minuta udara šta mi je bilo implicirano da valovi idu i tako dalje. Ne, nego je 5 minuta bilo otvoreno, otvoreno.

**MARIO JOVKOVIĆ, predsjednik Gradskog vijeća:**

Još minuta.

**MIROSLAV VUKOVOJAC:**

... zatvoreno, tako da se to dogodilo, da znate zbog čega se to dogodilo i tako dalje. Evo, recimo ovo su radovi koji, zašto kažem da se ne radi na ovakav način, evo vam, ovo su radovi koji se radilo, znači gdje se radi spojnica na spojnicu, evo vam ovdje cijev kroz cijev, vidite. Primjer kad se gura cijev kroz cijev, znači što se događa sa vodom ako voda, znači, imate veći promjer pa ide na manji, pa opet na veći, hoće li iz manjeg promjera napuniti taj veći promjer, bojim se da neće. Ako ide kontra, možda će se napuniti, ali onda neće potrošač imati odmah vode i tako dalje. Sad da vam ne idem tu, evo ga, da vam ne idem, i u Lasinji je takav sličan problem. Evo, znači to je taj dio, što moramo maknuti i na čemu radimo i to mi je cilj jer onda ćemo smanjiti, između ostalog, i ova zamućenja, promijenit ćemo novi cjevovod. Pitali ste za revitalizaciju, da, radimo na revitalizaciji sada bunara.

**MARIO JOVKOVIĆ, predsjednik Gradskog vijeća:**

Zahvaljujem, molim vas samo da završite.

**MIROSLAV VUKOVOJAC:**

Može, evo samo još ovo. Znači radimo na revitalizaciji bunara. Pokazali su se dobri rezultati. Čak smo i dobili povećanu izdašnost i tako dalje. Znači imamo aktivnosti sve koje odrađujemo i koje nam je cilj da se to riješi i da se sustav stavi pod kontrolu. Imamo, isto tako, vidjeli ste, radimo i komore, radimo i mjere na dodatne i tako dalje, kažem sve u tu cilju da radimo preventivno, a ne da radimo ovako točkasto i da onda imamo ovakve stvari interventne, koje onda ne možemo riješiti. Može, hvala.

**MARIO JOVKOVIĆ, predsjednik Gradskog vijeća:**

Zahvaljujem, pozivam cijenjenog gradonačelnika, gospodina Damira Mandića.

**DAMIR MANDIĆ, gradonačelnik:**

Evo, ja vas sve srdačno pozdravljam. Dobro. Tema, pitanje je bilo Zagrebačka. Pa dobro, ja sam na pressici nakon onog tragičnog događaja već nešto o tome rekao i na pressici sam i ovdje ću, naravno, izraziti kršćansku sućut obitelji i rodbini. Što se tiče samog događaja, mislim da nije moje to komentirati. Mi smo, naravno, i prije na temu Zagrebačke, odnosno nogostupa, govorit ćemo o nogostupu u Zagrebačkoj, održali niz sastanaka, pa i dolje na lokaciji sa građanima, ali imali smo više sastanaka u vijeću gradske četvrti i sa predstavnicima vijeća, odnosno stanovnicima Zagrebačke ulice. Ono što smo u javnosti komunicirali, odnosno ono što smo prenijeli, jasno je da rekonstrukcija Zagrebačke ulice od kanala Kupa - Kupa do pekare Monika, odnosno do Ilovca, slikovito rečeno, je u nadležnosti Hrvatskih cesta i ono što smo rekli, Grad Karlovac je pripremio projektnu dokumentaciju, činjenica je da smo sa Hrvatskim cestama imali taj jedan razgovor, odnosno pokušali smo dogovoriti da oni obuhvate sve radove, znači i ovaj dio koji je vezan uz Vodovod i kanalizaciju i o tome smo u prošlom sazivu, mislim, više puta govorili nakon stvarno lošeg iskustva Hrvatskih cesta na D6, jer znamo da su oni tada mijenjali i komunalnu, vodo - komunalnu infrastrukturu. Oni su ipak u ovom slučaju tražili da ne provode izmjenu vodoopskrbne mreže. Mi smo preuzeli, odnosno ViK je preuzeo obvezu to odraditi. ViK je taj dio u najvećem dijelu odradio i sada slijedi rekonstrukcija same ceste sa izgradnjom nogostupa. 2.  srpnja su, otvorene su ponude za radove rekonstrukcije. Hrvatske ceste, naravno, po Zakonu o javnoj nabavi i po procedurama provode evaluaciju tih ponuda i čim budemo imali nekakav konkretan, neku konkretnu informaciju, mi ćemo je sa javnošću podijeliti. Nemam tu šta puno nadodati. Zadnja informacija je ova koju sam i rekao, znači postupak ili proces evaluacije, ponuda je u tijeku. Ja vjerujem da će na kraju sve to skupa, proć onako kako mi svi priželjkujemo, a to je da se izabere izvođač i da krenu radovi. Svjestan sam ja da se nogostup Zagrebačka spominje već dugo, dugo godina. Prije svega zbog sigurnosti stanovnika koji žive na tom potezu, odnosno u Zagrebačkoj, ali, naravno, ne mogu prihvatiti prigovor ni meni ni ovoj gradskoj upravi da mi nismo ništa po tom pitanju poduzeli, dapače, mi smo sa Hrvatskim cestama još tamo 2018., 2019. dogovorili i uskladili naše potrebe što se tiče državnih cesta u gradu Karlovcu, odnosno koje prolaze kroz grad Karlovac, naravno da nismo do kraja mogli utjecati na prioritete, ali je činjenica da smo potpisali sa Hrvatskim cestama i sporazum koji je, gdje smo mi preuzeli određene obveze. Jedan od tih sporazuma, odnosno unutar tog sporazuma imamo i nogostup Tušilović, nogostup Zagrebačka i u jednom i u drugom projektu je Vodovod i kanalizacija radio svoj dio, svoj dio komunalne infrastrukture. I ja sam po tom pitanju, što se tiče nas, mislim da smo odreagirali na vrijeme, u onom vremenu u kojem smo mi bili i držim da će ovaj projekt stvarno, stvarno zaživjeti. Naravno, kada govorimo o sigurnosti u prometu i o tome smo više puta govorili i komentirali, ne bi se htio ponavljati, ali isto tako je činjenica da smo posljednjih godina stvarno uložili značajna sredstva, što vlastita, što u konačnici i kreditna, u nogostupe, pa onda imamo riješen Sajevac - Kamensko, imamo riješen Drežnik, radi se Hrnetić, imamo riješenu Bašćinsku. U tom kontekstu taj Tušilović, kojeg sam spomenuo, opet Državna cesta Zagrebačka, na koncu i ovaj legendarni ili opjevani gradski prsten, gdje sada opet ViK završava svoj dio projekta, a onda će Hrvatske ceste nastaviti sa svojim dijelom, će isto tako biti u tom kontekstu sigurnosti pješaka riješen kroz novu cestu, odnosno nogostup. Tako da, evo, ostaje nam uz sve ove silne radove, svjesni smo mi i nekih drugih potreba građana koji, koje su, na koncu koje smo uočili na terenu, bili smo na terenu, ali evo, ja bih i dalje ostao oko toga da svi mi koji jesmo u prometu, bili za volanom ili za biciklom ili pješaci, da si osvijestimo i našu ulogu i važnost da smo i sami odgovorni u prometu. Eto, hvala lijepo.

**MARIO JOVKOVIĆ, predsjednik Gradskog vijeća:**

Zahvaljujem. Pozivam cijenjenog vijećnika, gospodina Belavića da postavi pitanje.

**DRAGUTIN BELAVIĆ:**

Gospodine predsjedniče, dame i gospodo. Dva pitanja. Prvo pitanje će biti za gospođu pročelnicu komunalnog gospodarstva, gospođu Cindrić. Naime, to pitanje sam htio postaviti na drugoj sjednici, ali nisam došao na red, bio sam šesti, evo, sada sam se potrudio da dođem i na red. Znači, radi se o ulici Petra Kružića, katastarska čestica 1643/6, katastarska općina Karlovac 2, Dubovac gradnja d.o.o. je tamo izvodio radove u jednom stambenom naselju, to je naselje Dubovac, međutim radovi koji se tamo izvode su neadekvatni, nije primijenjena tehnologija i što se vrši otvoreni dublji iskop, to je on sve širi i dolazi do propadanja i parkirališta, vodovodne instalacije, plinske instalacije su u zraku. To je pitanje stanara toga naselja. I sad ja postavljam pitanje da li ste upoznati sa takvom, tim problemom koji tamo imaju stanari? I jednostavno, koji je naš model u gradu kada se pojave takvi izvođači koji primjenjuju tehnologije koje nisu primjerene, kako ih mi možemo zaustaviti da nam ne rade takvu štetu kao što imamo primjera vidjeti u Zvijezdi. I pitanje za gradonačelnika grada Karlovca, gospodina Mandića, a radi se o obilaznici Turanj. Obilaznica Turnja, ta obilaznica odnosi živote. Svjedoci smo da se u jednom vremenskom periodu događaju teške saobraćajne nesreće. Nažalost, evo sa teškim posljedicama. Vi ste rekli da imamo sve dozvole i da su na neki način odgovorni sami vozači, da trebaju biti oprezniji po toj dionici, čini mi se, neću biti siguran to da ste rekli, ali pročitao sam tako nešto i sada jednostavno, evo, kada se ja vozim tom obilaznicom, ja vidim da ta obilaznica nije završena, tamo postoji privremena regulacija prometa gdje sa 4 vozne trake prelazimo u 2, ona je dosta razvedena, široka, vozači se odlučuju na preticanje evo i dolazi do takvih situacija. Da li ste potaknuli nastavak izgradnje obilaznice Turnja u svom propisanom koridoru i čija je sad to odgovornost? Da li Ministarstva mora, prometa, infrastrukture, Hrvatskih cesta ili Grada Karlovca da nam se takovi slučajevi konstantno događaju? Da li možemo intervenirati i ovaj, jednostavno završiti takovu tu prometnicu da nam se to više ne događa. Hvala.

**MARIO JOVKOVIĆ, predsjednik Gradskog vijeća:**

Zahvaljujem, pozivam uvaženu pročelnicu, gospođu Cindrić.

**SNJEŽANA CINDRIĆ:**

Dobar dan svima. Evo, Upravni odjel za komunalno gospodarstvo upoznat je sa navedenim problemom. Jedino što smo mi dobili kao odjel da damo, vezano je za zakup površine kad su počeli sa tim radovima, znači dio parkirališta, koliko nam je poznato, a ovo dalje isto znamo, evo, došao je neki dan, e-mail došao da su radovi prijavljeni građevinskoj inspekciji, inspekciji zaštite na radu i da se na tome znači radi, istražuju se i utvrđuju se činjenice. To je dio koji, evo znamo. Znači sve nadležne institucije provjeravaju dalje. Ovaj dio naš smo mi odradili. Evo hvala.

**MARIO JOVKOVIĆ, predsjednik Gradskog vijeća:**

Zahvaljujem i pozivam uvaženog gradonačelnika, gospodina Mandića.

**DAMIR MANDIĆ, gradonačelnik:**

Pa dobro, temu obilaznice Turnja smo isto, sam isto ovoga, komentirao i uvijek kad se dogode tragične nesreće, automatski dobijemo i puno veću pažnju i medija i javnosti, odnosno određenih upita koji su u konačnici očekivani i legitimni. S druge strane, ja se ne bi s vama složio da obilaznica Turnja samo oduzima živote, ona i čuva živote i znamo zašto je obilaznica Turnja napravljena. Činjenica je da su se od otvaranja obilaznice dogodile, dogodilo se više tragičnih nesreća i činjenica je da sam ja osobno na tu temu razgovarao i sa predstavnicima Hrvatskih cesta i sa predstavnicima, odnosno sa prometnom policijom, odnosno PU Karlovačkom. Mislim da ovdje jednu činjenicu treba ponavljati s obzirom da sama obilaznica kao takva je bila čežnja, je l'. Građani Turnja su ju nazvali obilaznica koja, koja život znači. Da, mislim da ovdje trebamo biti poprilično jasni. Obilaznica ima uporabnu dozvolu, znači sukladno je svim propisima. Ja se sjećam sastanka sa, ministar Butković je bio, naime, u prijašnjim nekim političkim vremenima kada su u politici bili neki drugi ljudi, naravno da je planirana četvero tračna, znači dvije trake u jednom smjeru, dvije trake u drugom. To se vidi i po legendarnom mostu koji godinama je bio predmet šprdnje i nije nikud vodio, dok se nije napravila obilaznica. Činjenica da je most ispunio svrhu svoje gradnje, ali je isto tako činjenica da su i Hrvatske ceste u naknadnom revidiranju projekta, pa čak i po broju prometa koji je prolazio, zaključile da idu na ovu opciju dvotračne ceste. Znači, ceste u jednom smjeru, odnosno u, jedan trak u svakom smjeru i činjenica je da je to u stvari ubrzalo gradnju obilaznice. Pokrenulo ubrzanje gradnje obilaznice. To je činjenica, to su činjenice koje su tada bile. Sjetimo se i onih naših sastanaka sa građanima na Turnju i u školi, gdje je bio i ministar Butković i ministar Medved i gdje je jednostavno ova prometnica, ovakva kakva je, definitivno maknula silnu količinu prometa, iz Mostanja, Logorišta, odnosno Turnja, prije svega. E sad, dolazimo, naravno, do ove situacije koja je vezana uz tragične te nesreće. Mislim da što se tiče same prometne signalizacije, prema nekim informacijama koje imam, a tiču se, odnosno dolaze iz Hrvatskih cesta, odnosno PU Karlovačke, oni jesu u međuvremenu, nakon prvih, nakon prve nesreće išli u neke dodatne radnje vezane za prometnu signalizaciju. Koliko znam, opet će se ići korak dalje što se tiče sigurnosti i koliko znam, stvarno će se ići u ovom smjeru video nadzora, odnosno kamera koje će ustvari biti represivna, represivna mjera. Ja u ovom trenutku se ne bi usudio reći da je obilaznica Turnja, odnosno ovako izgrađena obilaznica Turnja uzrok ovih tragičnih nesreća. Dapače, to su rekli i ljudi koji se bave s tim i kojima je to ustvari struka i posao. Da, mislim da treba ponavljati. Pogotovo jer, zanimljivo da se ni jedna od ovih tragičnih nesreća, odnosno sve te tragične nesreće koje su se dogodile, dogodile su se prema Cerovcu, odnosno nakon mosta. Mislim da ovdje se stvarno radi o tome da jedan dio sudionika u prometu, ja ću reći to tako, jednostavno izvuku se iz grada i onda krene malo brže. Mislim da to nije opcija, mislim da to nije opcija. Slažem se da treba prometnu signalizaciju, pa u konačnici i čini mi se da bez kamera se neće smanjiti brzine i mislim da treba ići u tom smjeru. Što se tiče četverotračne ceste, odnosno dvije trake u oba smjera, vidi se po koridoru ceste da postoji prostor i za jedan i za drugi smjer, ali kada će to biti, kako će to biti, sjetimo se, sjetimo se onih rasprava i gužvi u Karlovcu na brzoj cesti za vrijeme ljetnih sezona, pa smo čekali autocestu. Je l' još imam vremena? Nemam. Hvala lijepo, vidim da mašu vijećnici, da me se prekine ili što. Da. Jesam ja ispucao vrijeme?

**MARIO JOVKOVIĆ, predsjednik Gradskog vijeća:**

Možete, možete malo skratiti.

**DAMIR MANDIĆ, gradonačelnik:**

Da skratim, dobro može.

**MARIO JOVKOVIĆ, predsjednik Gradskog vijeća:**

Odnosno završit mislim.

**DAMIR MANDIĆ, gradonačelnik:**

Da završim, može. Znači, kada će se pojaviti ta količina prometa da se rade nove trake, o tom potom. Sjetimo se da je autocesta bila isto tako žudnja koja je trebala odvuć najveći dio tog prometa koji je išao prema jugu iz Karlovca, to se u najvećem dijelu i dogodilo, tako da ja bih kod obilaznice Turnja, uz ove intervencije po pitanju signalizacije i na koncu nekih represija, opet ostao kod ovoga da stvarno treba, svi koji su sudionici u prometu poštivati prometne znakove. Ni jedna od ovih nesreća koja se dogodila nije se dogodila jer su poštivani prometni znakovi.

**MARIO JOVKOVIĆ, predsjednik Gradskog vijeća:**

Zahvaljujem, pozivam uvaženog vijećnika, gospodina Ribića.

**ALENKO RIBIĆ:**

Hvala gospodine predsjedniče, lijep pozdrav svima. Imam dva pitanja. Prvo pitanje je za pročelnicu, gospođu Snježanu Cindrić. Dugo smo očekivali i najavljivao se projekat obnove pothodnika, nadam se da građane grada Karlovca zanima s obzirom koju će namjenu imati kada bude obnovljen. Ono šta me zanima, zanima me što je do sada učinjeno, da li se prilikom dosadašnjih radova naišlo na neke probleme koji iziskuju dodatne radove, koja je dinamika, da li je sve u rokovima i kada možemo očekivati, da li će u očekivano vrijeme kada je zacrtano i završiti taj projekat? Drugo pitanje je vezano uz aglomeracije u Domobranskoj ulici, za direktora Vodovoda i kanalizacije, gospodina Vukovojca. Prvi dio vidim da se radi od Smičiklasove do kružnog toka. Zanima me ostala dinamika da li će se i dalje produžiti dolje u smjeru Korza? Da li će ovaj dio, kada bude završeno od kružnog toka do Smičiklasove ulice biti asfaltiran ove godine, odnosno, da nam malo ispričate o toj dinamici, jer se pokazalo sada prilikom zatvaranja, koliko je ta prometnica Domobrannske ulice bitna i koja količina prometa prolazi, pogotovo to vide stanovnici Rakovca, jer sav promet se manje više usmjerava kroz Rakovac. Evo, hvala lijepo.

**MARIO JOVKOVIĆ, predsjednik Gradskog vijeća:**

Zahvaljujem. Pozivam uvaženu pročelnicu, gospođu Cindrić.

**SNJEŽANA CINDRIĆ:**

Radovi na pothodniku teku svojim tijekom, idu kako treba. Nemamo nikakvih za sada problema. Znamo da se radovi će se odvijati u 2 dijela, imamo središnji dio i onaj okolni dio i za sada smo počeli radove znači, od strane tržnice da bi omogućili svim korisnicima, znači pothodnika koji su prije imali, pothodnik je uvijek prohodan. Privremeno smo, odnosno ne privremeno, uređen je i mali pothodnik koji mogu koristiti, znači građani, svi poslovni prostori imaju i dalje rade, nema prekida rada. Znači, to je bio jedan i od uvjeta izvođačima radova, tako da za sada nemamo nekih problema. Ovo su sada sve pripremni, počelo se sa razbijanjem ploče, znači nekakvih tehničkih problema za sad nemamo. Očekujemo, naravno da će radovi biti izvršeni u roku. Evo, dobivamo informacije da su i korisnici pothodnika i građani zadovoljni jer na vrijeme dobivaju obavijesti koji dio će se eventualno privremeno zatvoriti i tako. Uglavnom za sada nemamo nekakvih većih problema što se tiče radova. Evo, hvala.

**MARIO JOVKOVIĆ, predsjednik Gradskog vijeća:**

U redu, hvala. Pozivam direktora tvrtke Vodovod i kanalizacija, gospodina Vukovojca.

**MIROSLAV VUKOVOJAC:**

Ovako hvala na pitanju. Da, Domobranska se radi. U planu je radit se iz dva dijela, odnosno to je inače napravljeno iz tri dijela, ali jedan dio je već napravljen od ranije. Ovaj dio, što se sada trenutno izvodi, plan je da bi se negdje asfaltiralo 10.10. Drugi dio bit će vjerojatno nešto produžen, a razlog je to što smo i kasnije krenuli. Krenulo se zbog cenera kasnije, malo smo odgodili početak, s druge strane, isto tako bilo i sa povorkom koja je išla, ... povorka ona, pa smo morali isto tako to pomaknuti, a sa druge strane zahtjev je bio od izvođača da se istovremeno radi jedna i druga dionica, što normalno zbog, znate i sami, sada ste rekli da su gužve i tako dalje, sa time bi se izazvao kaos. Pa ovoga, zbog toga svega biti će ovaj drugi dio gornji prema Korzu negdje završen krajem godine.

**MARIO JOVKOVIĆ, predsjednik Gradskog vijeća:**

U redu, hvala. Pozivam vijećnicu, gospođu Horvat.

**VESNA HORVAT:**

Dobar dan. S posljednjim usklađenjem mirovina dobili smo u Hrvatskoj više od 66  000 umirovljenika s mirovinama iznos 600,00  eura, ove godine ukupno 100  000, tako da 45% svih umirovljenika plaća porez na dohodak, dakle gradski porez. Srećom samo na razliku iznad porezne osnovice. Koliko Grad uprihoduje s te osnove, koliko umirovljenika Karlovčana prima mirovine iznad 600,00  eura, mislim u rujnu je l' i za koliko je porastao taj broj obveznika plaćanja poreza? Evo pitanje za pročelnicu za proračun i financije, Burić. Drugo pitanje, na burzi rada je evidentirano 20  360 slobodnih radnih mjesta. To je zaista, još uvijek znači, postoji potreba za zapošljavanjem, pa zato HZZ nudi i umirovljenicima podršku u ponovnom zapošljavanju na tražilici, evo to za one koji nas i slušaju umirovljenici.hzz.hr/poslovi. U Europi postoji i PES Network, javna mreža servisa za zapošljavanje za sve zemlje EU i za Norvešku, Island i Lihtenštajn. Ostati u svijetu rada i iza 60. odnosno poglavito iza 65. godine života, za mnoge je najbolji vijek protiv društvene isključenosti i siromaštva. Pa pitam gradonačelnika Mandića znamo li koliko je zaposlenika u gradskoj upravi i tvrtkama nastavilo raditi nakon stjecanja uvjeta za umirovljenje ili se zaposlilo iz mirovine na pola radnog vremena. Postoji li potreba u gradskoj upravi i gradskim tvrtkama za radom umirovljenika na puno radno vrijeme od Nove godine? Hvala.

**MARIO JOVKOVIĆ, predsjednik Gradskog vijeća:**

Hvala, pozivam uvaženu pročelnicu, gospođu Burić.

**KAROLINA BURIĆ:**

Lijepi pozdrav svima. Što se tiče prihoda od poreza na dohodak za prošlu godinu 2024., ostvarili smo prihod od gotovo 30.000.000,00  eura. Što se tiče obveznika plaćanja poreza na dohodak, ne možemo imati točne podatke. Znači, pokušali smo doći do podataka i od Hrvatskog zavoda za mirovinsko osiguranje, međutim rekli su nam da ne možemo dobiti taj podatak. Iz Porezne uprave također, ne možemo dobiti taj podatak. Tako da vam ne mogu reći o kolikom broju se, znači, obveznika, umirovljenika koji plaćaju porez na dohodak.

**MARIO JOVKOVIĆ, predsjednik Gradskog vijeća:**

Hvala. Pozivam gradonačelnika gospodina Mandića.

**DAMIR MANDIĆ, gradonačelnik:**

Znam da je poslijepodne, ali malo je atmosfera onako tiha. Ispast će da smo se ja i vijećnica Horvat dogovorili oko ovog pitanja, a nismo, stvarno nismo. Pa evo, ja u stvari za svako Gradsko vijeće dobijem podatke ako netko bude pitao. Trenutno na Zavodu za zapošljavanje, odnosno trenutno, zadnji raster, izlistavanja imamo 643 osobe nezaposlene. Više je muških nego žena, odnosno manje je muških nego žena od 356 žena 287 muških. Problem ovih 643 osobe u najvećem dijelu je što je najveći dio njih u biti ulazi u kategoriju nezapošljivosti. To je sada jedna posebna tema, tako da što se tiče nezaposlenih u gradu Karlovcu, mi na koncu to osjetimo i prema ovoj informaciji, vezano je za porez na dohodak. Očito je da tržište rada ne samo da fluktuira, odnosno da ljudi mijenjaju radna mjesta, nego dolazi i do novih zapošljavanja i s te strane činjenica je, ne samo u Karlovcu, nego i u Hrvatskoj, da nikada nismo imali više zaposlenih, čak ni u vrijeme prije Domovinskog rata. To je isto brojka koja je lako provjerljiva. Sada možemo razgovarati u strukturi tko je doselio, tko je odselio, ali je činjenica da tržište rada je živo i da postoji. E sad, što se tiče naših umirovljenika, još mi je ostao jedan odjel s kojim nisam odradio sastanak, odradio sam sastanke prošli tjedan sa svim odjelima odvojeno i jedna od tema koju sam rekao pred svim zaposlenicima unutar gradske uprave i u ovoj godini i narednim godinama svi zaposlenici gradske uprave koji stječu uvjete za mirovinu, koji stječu uvjete za mirovinu, imati će mogućnost izabrati hoće li iskoristiti tu mogućnost ili će nastaviti još raditi. Prije svega jer se stvarno radi o ljudima koji imaju iskustvo, imaju znanje na kraju krajeva, i ono što je po meni jako važno ako još imaju i dodatnu neku volju i energiju da nakon dugog radnog staža ostanu još u sustavu, to će značiti ne samo njima, nego i poslovnim procesima. U tom kontekstu danas je na Gradskom vijeću, na gradskom vijeću je danas ustroj, nakon ustroja se donosi pravilnik i mi smo, mislim da je to pri kraju, mislim da smo složili prijedlog pravilnika, odnosno sistematizacije koja upravo prepoznaje ovaj dio gdje smo sistematizirali neka vježbenička, pripravnička radna mjesta, gdje bi oni ljudi koji bi htjeli ostati nakon 65., odnosno nakon uvjeta za mirovinu, mogli ustvari to vrijeme, između ostalog, iskoristiti, osim za rad, iskoristiti za neki vid mentoriranja, premda im to nije obveza. Oni to ne moraju raditi, kako god oni odluče, mi ćemo to poštovati. Trenutno mislim da je 3 osobe ili 4, ne mogu sada garantirati, su trenutno ove godine u tom procesu. Po našim evidencijama, 9 ih ima mogućnost iskoristiti tu mogućnost sljedeće godine. Hoće li oni to iskoristiti ili neće to je njihova stvar, ali mi, ja sada govorim o gradskoj upravi, moram priznati da nemam informacije za gradske tvrtke i ustanove, ali je princip isti. Valja imati na umu da se isto tako, kada govorim o porezu na dohodak, to ste vjerojatno pratili i na nacionalnoj razini, kao što ste i sami rekli, ta razlika koja ostaje poreza na dohodak, nemamo mi podatak, ne možemo ga iskreno ni dobiti koliko je to, ali da, ja osobno smatram da što se tiče umirovljenika, ukidanje poreza na dohodak je po meni nešto potpuno opravdano, bez obzira na razliku. Hoće li tu biti neka odluka koja će uvažavati ipak nekakve razrede, osobno smatram da nema za tim potrebe i ja nekako i očekujem da bi se moglo vrlo brzo dogoditi da Ministarstvo financija, odnosno Vlada Republike Hrvatske i donese neku takvu odluku. Naravno, uvijek kod nas u Hrvatskoj postoji onaj jedan element, uvijek onog upitnika neke pravednosti, ali meni se čini da ovdje sama činjenica da je netko stvarno stekao status ili došao do statusa umirovljenika, čini mi se da je to na neka granica koju treba uvažiti i kao takvu je, kao takvu je ispoštovati i to se sada ne radi samo o koliki su to iznosi, mislim da je to stvarno jedan korak koji bi mogao i koji hoće sigurno umirovljenicima povećati njihova primanja, odnosno smanjiti presiju na njihove mirovine. Inače, što se tiče grada Karlovca, samo 5 gradova u Hrvatskoj od 129 ima nižu stopu poreza od grada Karlovca, poreza na dohodak. Znači od 129 gradova, Karlovac je šesti grad po najnižoj stopi poreza na dohodak. Tu odluku smo donijeli prošle godine za 25-u i to je na tragu one politike koju smo proteklih godina proklamirali, a to je da sa strane Grada pronađemo modele da smanjujemo porez na rad, a da prihode grada na neki način ipak gledamo, odnosno da ih na neki način isto tako po meni, pravedno rasporedimo na neke druge izvore, pogotovo u ovom jednom dijelu, gdje svima u Karlovcu, sad za koliko eura možemo razgovarati, bez ikakvog kolektivnog ugovora, bez ikakvog kolektivnog pregovaranja, samo jednim smanjenjem tog poreza na dohodak, a to vam je na razini grada proračunski, nekih 2.500.000,00, 3.000.000,00  eura se je povećala plaća u 25-oj. Nama je cilj, nama je cilj stvarne probleme, stvarne potrebe, na koncu i ulaganja koja jesu komunalni standard, nama je cilj na neki način usmjeriti, odnosno financirati onim sredstvima, stvarnim sredstvima koja za to i jesu, a to je komunalna naknada, a ovaj dio općih prihoda, to je porez na dohodak, to je onaj dio koji, uz smanjenja, mislim, treba ostaviti prostor, pogotovo, ja ću govoriti o gradskom sustavu, ali govorimo i o knjižnici, govorimo i o Zorin domu, govorimo i o Muzeju, govorimo i Aquatici i o Edisonu, danas, sutra Hrvatskom domu, taj dio se smije usmjeriti prema plaći, komunalna naknada ne. Iz komunalne naknade se ne smiju isplaćivati plaće. Tako da evo, to je nekakav naš stav. Zaključno, da, umirovljenici unutar Gradskog sustava, govorimo o ustanovama, tvrtkama, upravi i dobili su, najveći dio njih je dobio tu informaciju, na koncu, to je bilo i sad u 25-oj imaju mogućnost, ukoliko žele ostati, iskoristiti one zakonske mogućnosti koje im zakon, koje im zakon pruža. Ja vjerujem da će to na neki način jedan dio njih iskoristiti. Naravno, već sad znam da jedna osoba se zahvalila, iako, recimo, nama je bilo zanimljivo da ostane raditi. Evo toliko.

**MARIO JOVKOVIĆ, predsjednik Gradskog vijeća:**

Pročitajte ovu knjižicu ovdje. Zahvaljujem. Pozivam

**DAMIR MANDIĆ, gradonačelnik:**

Samo malo, ispričavam se, samo malo. Predsjedniče koliko ja imam pravo odgovarati?

**MARIO JOVKOVIĆ, predsjednik Gradskog vijeća:**

10 minuta.

**DAMIR MANDIĆ, gradonačelnik:**

Koliko sam ja odgovarao prvi put, koliko sam odgovarao drugi put? A gledajte, a imam pravo 10. Statut, pardon, poslovnik, Poslovnik o radu Gradskog vijeća. Molim, a u sedmoj su me pozdravljali. Znači po Poslovniku ste me prekinuli predsjedniče i u redu, to je vaše pravo. Sad me se opet prekida, a imam još koliko pravo govoriti?

**MARIO JOVKOVIĆ, predsjednik Gradskog vijeća:**

Još minutu.

**DAMIR MANDIĆ, gradonačelnik:**

Eto, vidite.

**MARIO JOVKOVIĆ, predsjednik Gradskog vijeća:**

Hvala. Pozivam poštovanu vijećnicu, gospođu Ćelić.

**MARIJETA ĆELIĆ:**

Je li to dobro sad? Jel se ja čujem dobro? Lijepi pozdrav svima. Evo, ja bih imala 2 pitanja, možda spojim u jedno, pa radi se o istoj temi. Pitanje upućujem pročelnici Ani Hranilović Trubić. Prvo pitanje, molim vas informaciju o dvorani Osnovne škole Braće Seljan. Pitanja su učestala gdje će ona biti smještena, koje će biti veličine, kada se očekuje početak radova, završetak radova, odnosno kada će korisnici moći koristiti tu dvoranu. I drugo pitanje vezano isto uz dvoranske kapacitete koji se vežu uz Osnovnu školu Luščić, koja bi trebala, evo, niknuti iza vrtića, koliko imamo informacije, kada se očekuje završetak radova? Znači, mi očekujemo da onda, vjerojatno se prelazi u jednosmjenski rad, što je nama u sportu vrlo interesantno i poželjno i sada kada je već iskoristimo, tu priliku ću iskoristiti, pitanje kada možemo očekivati isto tako prve, prvu djecu u Dječjem vrtiću Luščić? Što se tiče toga prostora vojarne Luščić. Hvala lijepo.

**MARIO JOVKOVIĆ, predsjednik Gradskog vijeća:**

Samo da provjerim, oba pitanja su za? Ok. Zahvaljujem i pozivam cijenjenu pročelnicu Hranilović Trubić.

**ANA HRANILOVIĆ TRUBIĆ:**

Lijepi pozdrav svima. Što se tiče dvorane, uz Osnovnu školu Braće Seljan, dvorana će biti u dvorištu škole, znači tamo iza gdje se nalazi i sportsko igralište. Zadnje su pripreme, odnosno ispravci troškovnika od strane projektanta koji bi trebali biti gotovi početkom idućega tjedna, inače za dvoranu je ishođena građevinska dozvola i pokrenut će se postupak javne nabave do kraja ovog mjeseca. Rok izvođenja je 12 mjeseci, a sada sve ovisi kada ćemo početi, odnosno koliko će trajati sama javna nabava, a to kažem zato što nam je trenutno u nabavi, što ste pitali drugo pitanje za Osnovnu školu Luščić za izgradnju škole, izgradnju dvorane. Mi smo započeli postupak javne nabave još početkom srpnja, on i dalje traje. Radi se o postupku javne nabave velike vrijednosti, to je najveća nabava koju smo do sada ikada imali. Pitanja stižu stalno, konstantno i mi radimo na odgovorima, ali svi ti odgovori uzrokuju produžetak roka, tako da trenutno je plan za otvaranje te javne nabave kraj rujna, ali ne znamo hoće li to biti taj datum ili će stići još pitanja. Što se tiče dvorane Luščić, radi se o trodjelnoj dvorani i rok izgradnje je 18 mjeseci, a što se tiče dvorane Braće Seljan, to je jednodjelna dvorana i njezin rok je 12 mjeseci. Što se tiče izgradnje dječjeg vrtića Luščić, on je u punom jeku i mi očekujemo otvaranje početkom iduće godine. Tamo je puno, puno radova koji će, koji prethode i koji će, moraju biti prije gotovi nego i sami vrtić. Evo, pomažu direktori Vukovoajc, znači, trenutno je u izgradnji vodovod i kanalizacija u prometnici, radovi su na samoj prometnici unutar vojarne Luščić, HEP radi tamo sada trafostanicu, radovi su i na gradskom prstenu što se tiče instalacije vode i kanalizacije, odnosno na izmicanju plina, a onda kreće i izgradnja samog Gradskog prstena. Svi ti radovi prethode i vrtiću, ali mi se nadamo da ćemo vrata dječjeg vrtića Luščić otvoriti početkom iduće godine. Evo, hvala.

**MARIO JOVKOVIĆ, predsjednik Gradskog vijeća:**

Hvala, pozivam vijećnika gospodina Blaževića.

**DRAŽEN BLAŽEVIĆ:**

Pozdravljam sve prisutne. Ja bih za gradonačelnika imao 2 pitanja. Prvo pitanje ako mi možete reći kolko djelatnika gradske uprave je dobilo novčanu nagradu, u kojem bruto iznosu i za koje poslove tokom 2024., 2025. godine? To je jedno pitanje. I drugo pitanje koje ljudi postavljaju, a to je konstrukcijska obnova inače nema tehnički pregled, a uglavnom objekte koji podliježu su podlijegali i konstrukcijskoj obnovi, a radila je samo jedna firma. Znači konkretno se misli na Malu vijećnicu, Mihalićevu zgradu, Vilu Anzić je radila jedna firma i zna se da ne ... tehničkom pregledu konstrukcijske obnove i tko kontrolira kvalitetu radova, obzirom da vidimo na fasadama da baš i nije neka kvaliteta, pa me zanima kako to da sve dobiva jedna firma? Niste zapazili da jedna firma dobiva. Hvala.

**MARIO JOVKOVIĆ, predsjednik Gradskog vijeća:**

Hvala. Pozivam poštovanog gradonačelnika gospodina Mandića.

**DAMIR MANDIĆ, gradonačelnik:**

Što se tiče nagrada na razini gradske uprave, nagrade su isplaćene za 2024 godinu, odnosno nakon zakonske obveze ocjena koje su zaposlenici trebali dobiti. Naravno da se nagrade dodjeljuju, odnosno dodjeljuju sukladno nekim rezultatima u radu. Ja vam ovaj sad čas stvarno ne znam brojke, ali dobit ćete pisani odgovor po pitanju. Ja sada ne znam je li smijemo mi objavljivati imena po GDPR-u, ne znam, to ćemo provjeriti. Što se mene tiče, možete sve podatke. Evo, ne znam sada iskreno na pamet brojku. Da, naravno, dobit ćete, dobiti ćete pisani odgovor na tragu na vašeg, na tragu vašeg pitanja, znači sa svim ovim podacima koje trebate dobiti. Što se tiče konstrukcijske obnove, ja moram priznati da tu sada ne znam te detalje, što treba, što ima tehnički pregled, što nema, pretpostavljam i aluziju vezano za tu tvrtku koja to sve radi. Znam tko radi ove objekte koje ste vi naveli, ali isto tako znam da ta tvrtka...

**MARIO JOVKOVIĆ, predsjednik Gradskog vijeća:**

Molim vas, bez dobacivanja.

**DAMIR MANDIĆ, gradonačelnik:**

Dobro, ono što je bitno, znači što se tiče konstrukcijskih obnova, ja sigurno znam da ne radi, da ne radi sve jedna tvrtka. Hrvatski dom ne radi ova tvrtka o kojoj vi govorite, Muzej nije radila ova tvrtka, znači samo hoću reći da ne radi sve jedna tvrtka. Što se tiče ovog dijela tehničkih pregleda i nadzora, postoji nadzor, postoji osoba koja je izabrana na javnoj nabavi za nadzor radova. Svi ti radovi, svi projekti su, provedeni su postupci javne nabave. Vjerujem da imaju ljudi koji vam to mogu objasniti, koje na koncu i poznajete unutar gradske uprave, tako da ako trebate detaljnije informacije, ja vas pozivam da kao vijećnik dođete u Službu za javnu nabavu gdje će vas oni izvijestiti o svemu. Eto, hvala, lijepo.

**MARIO JOVKOVIĆ, predsjednik Gradskog vijeća:**

Zahvaljujem. Budući da smo s pitanjima počeli u 15 sati i 8 minuta, sada je 16 sati i 8 minuta. Završavamo s aktualnim satom i prelazimo na rad po utvrđenom dnevnom redu. Određujem stanku od 15 minuta.

Nastavljamo dalje s radom 4. sjednice Gradskog vijeća Grada Karlovca

**TOČKA 1.**

**Usvajanje skraćenog zapisnika s 2. sjednice Gradskog vijeća Grada Karlovca**

Uvodno obrazloženje dao je gospodin Mario Jovković, mag.psych., predsjednik Gradskog vijeća grada Karlovca.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Zaključak**

**o usvajanju skraćenog zapisnika s 2. sjednice Gradskog vijeća Grada Karlovca**

I.

Usvaja se skraćeni zapisnik s 2. sjednice Gradskog vijeća Grada Karlovca održane dana 3. srpnja 2025. godine u tekstu kako je dostavljen vijećnicima s pozivom za 4. sjednicu Gradskog vijeća Grada Karlovca.

II.

Zapisnik se nalazi u prilogu ovog Zaključka i čini njegov sastavni dio.

**TOČKA 2.**

**Zaključak o prihvaćanju Polugodišnjeg izvješća o radu Gradonačelnika Grada Karlovca za razdoblje od 01. siječnja do 30. lipnja 2025. godine**

Uvodno obrazloženje dao je gospodin Damir Mandić, dipl.teol., gradonačelnik grada Karlovca.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Polugodišnjeg izvješća o radu Gradonačelnika Grada Karlovca za razdoblje od 01. siječnja do 30. lipnja 2025. godine.

U raspravi su sudjelovali: Dražen Blažević, Frane Kaleb, Dragutin Belavić, Ehlimana Planinac, Sandra Skolan, Dobriša Adamec, Dimitrije Birač, Damir Mandić, Marin Svetić, Tihomir Mamić, Vesna Horvat.

Nakon provedene rasprave, od nazočnih 19 vijećnika u vijećnici, vijeće je sa 12 glasova ZA i 7 glasova PROTIV donijelo:

**Zaključak**

**o prihvaćanju Polugodišnjeg izvješća o radu Gradonačelnika Grada Karlovca za razdoblje od 01. siječnja do 30. lipnja 2025. godine**

I

Prihvaća se Polugodišnje izvješće o radu gradonačelnika Grada Karlovca za razdoblje od 1. siječnja do 30. lipnja 2025. godine.

II

Sastavni dio Polugodišnjeg izvješća o radu gradonačelnika su izvješća o radu upravnih tijela Grada Karlovca koja se nalaze u privitku ovog Zaključka i čine njegov sastavni dio.

III

Ovaj Zaključak objavit će se u Glasniku Grada Karlovca bez Izvješća o radu Upravnih tijela Grada Karlovca.

**TOČKA 3.**

**Odluka o drugim izmjenama i dopunama Odluke o ustrojstvu i djelokrugu upravnih tijela Grada Karlovca**

Uvodno obrazloženje dala je gospođa Dijana Kujinek, mag.nov., pročelnica Upravnog odjela za poslove gradonačelnika.

Predsjednik Gradskog vijeća izvijestio je vijećnike da je Odbor za statut i poslovnik razmatrao navedenu točku te predlažu da se donese Odluka o drugim izmjenama i dopunama Odluke o ustrojstvu i djelokrugu upravnih tijela Grada Karlovca.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o drugim izmjenama i dopunama Odluke o ustrojstvu i djelokrugu upravnih tijela Grada Karlovca**

Članak 1.

U Odluci o ustrojstvu i djelokrugu upravnih tijela Grada Karlovca („Glasnik Grada Karlovca“ broj 19/23., 12/24.), u članku 5. iza točke 11. dodaje se nova točka 12. i glasi:

*„12. Služba –* *Vlastiti pogon Grada Karlovca za obavljanje komunalne djelatnosti.“*

U članku 5. briše se stavak 2..

Članak 2.

U Odluci o ustrojstvu i djelokrugu upravnih tijela Grada Karlovca članak 17. mijenja se i glasi:

„*Služba – vlastiti pogon Grada Karlovca za obavljanje komunalne djelatnosti obavlja stručne i operativne poslove u okviru komunalne djelatnosti pružanja usluga parkiranja na uređenim javnim površinama i u javnim garažama, a koji obuhvaćaju:*

1. *Upravljanje javnim parkiralištima i garažama na području Grada Karlovca, uključujući organizaciju, nadzor i operativno vođenje sustava parkiranja.*
2. *Održavanje javnih parkirališta i garaža, uključujući redovite i izvanredne radove, te osiguravanje funkcionalnosti i sigurnosti prostora.*
3. *Provedbu naplate i kontrole naplate parkiranja, uključujući izdavanje obavijesti, upravljanje sustavima naplate i suradnju s nadležnim tijelima.*
4. *Provedbu nadzora nad nepropisno parkiranim vozilima, uključujući premještanje, blokiranje i deblokiranje vozila, te uklanjanje neregistriranih, dotrajalih i napuštenih vozila s javnih površina.*
5. *Izradu prijedloga Programa održavanja parkirališta i javnih garaža te izvještavanje o njegovom izvršenju, u skladu s propisima i uputama Gradonačelnika.*
6. *Izradu i dostavu polugodišnjih izvještaja o radu, uključujući podatke o stanju pogona i financijskim pokazateljima poslovanja.*
7. *Planiranje i provedbu nabave i održavanja vozila, opreme, uređaja i računalnih programa potrebnih za rad službe.*
8. *Provedbu postupaka javne i jednostavne nabave u skladu sa Zakonom o javnoj nabavi i internim pravilnicima.*
9. *Suradnju s upravnim tijelima Grada Karlovca u obavljanju stručnih poslova (računovodstvenih, pravnih, kadrovskih i dr.) u okviru njihove nadležnosti.*
10. *Osiguravanje zakonitosti, transparentnosti i učinkovitosti poslovanja, uz poštivanje načela dobrog financijskog upravljanja i sprječavanja sukoba interesa.*
11. *Provedbu svih dodatnih aktivnosti i zadaća u skladu s važećim zakonodavnim i podzakonskim aktima te odlukama Gradskog vijeća i Gradonačelnika.“*

Članak 3.

U Odluci o ustrojstvu i djelokrugu upravnih tijela Grada Karlovca u članku 18. briše se stavak 2.

Članak 4.

U Odluci o ustrojstvu i djelokrugu upravnih tijela Grada Karlovca briše se članak 34.

PRIJELAZNE I ZAVRŠNE ODREDBE

Članak 5.

Pročelnik – upravitelj službe, službenici i namještenici zatečeni na radu u Vlastitom pogonu Grada Karlovca za obavljanje komunalne djelatnosti na dan stupanja ove Odluke nastavljaju raditi na svojim dotadašnjim radnim mjestima te zadržavaju plaće i druga prava prema dotadašnjim rješenjima, do donošenja rješenja o rasporedu na radna mjesta u skladu s Pravilnikom o unutarnjem redu usklađenim sa ovom Odlukom.

Članak 6.

Gradonačelnik će u roku od 30 dana nakon stupanja na snagu ove Odluke donijeti Pravilnik o unutarnjem redu kojim će se urediti unutarnje ustrojstvo Vlastitog pogona Grada Karlovca za obavljanje komunalne djelatnosti.

Članak 7.

Ova Odluka stupa na snagu prvog dana od dana objave u Glasniku Grada Karlovca.

**TOČKA 4.**

**Odluka o osnivanju Dječjeg vrtića Luščić**

Uvodno obrazloženje dala je gospođa Draženka Sila Ljubenko, prof.pedagog., pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za statut i poslovnik razmatrao navedenu točku te predlažu da se donese Odluka o osnivanju Dječjeg vrtića Luščić.

U raspravi su sudjelovali: Marta Šavor – Radičević, Draženka Sila – Ljubenko, Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o osnivanju Dječjeg vrtića Luščić**

TEMELJNE ODREDBE

Članak 1.

Osniva se javna ustanova za predškolski odgoj i obrazovanje te skrb o djeci rane i predškolske dobi pod nazivom: Dječji vrtić Luščić (u daljnjem tekstu: Dječji vrtić).

Osnivač Dječjeg vrtića je Grad Karlovac, Ulica Ivana Banjavčića 9, Karlovac, OIB: 25654647153 (u daljnjem tekstu: Osnivač).

Članak 2.

Sjedište Dječjeg vrtića je u Karlovcu, na adresi Luščić 25.

Svoju djelatnost, osim na adresi sjedišta, Dječji vrtić ostvaruje i u područnim odjelima, i to:

1. Područni odjel Dubovac, Kupska 8, Karlovac,
2. Područni odjel Zadobarje, Zadobarje 39, Karlovac.

Područni odjeli posluju i obavljaju svoju djelatnost pod nazivom Dječji vrtić Luščić i nemaju

pravnu osobnost.

DJELATNOST DJEČJEG VRTIĆA

Članak 3.

Djelatnost Dječjeg vrtića je predškolski odgoj i obrazovanje te skrb o djeci rane i predškolske dobi od navršenih 6 mjeseci života do polaska u osnovnu školu.

Dječji vrtić je javna ustanova koja djelatnost predškolskog odgoja obavlja kao javnu službu.

Članak 4.

U Dječjem vrtiću ostvarivati će se sljedeći programi:

* redoviti program njege, odgoja, obrazovanja, zdravstvene zaštite unaprjeđenja zdravlja djece, socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,
* programi za djecu rane i predškolske dobi s teškoćama u razvoju,
* programi za darovitu djecu rane i predškolske dobi,
* programi predškole,
* drugi odgojno-obrazovni programi u skladu s potrebama djece i zahtjevima roditelja, a sve sukladno Zakonu o predškolskom odgoju i obrazovanju (u daljnjem tekstu: Zakon) i Državnom pedagoškom standardu predškolskog odgoja i naobrazbe

Programe iz stavka 1. ovoga članka Dječji vrtić će ostvarivati uz prethodnu suglasnost Ministarstva nadležnog za obrazovanje.

UPRAVLJANJE DJEČJIM VRTIĆEM

Članak 5.

Dječjim vrtićem upravlja Upravno vijeće.

Upravno vijeće ima 5 članova:

- 3 člana imenuje Osnivač iz reda javnih djelatnika,

- jednog člana biraju roditelji djece korisnika usluga Dječjeg vrtića,

- jedan član bira se tajnim glasovanjem iz reda odgojitelja i stručnih suradnika Dječjeg vrtića.

Mandat članova Upravnog vijeća traje četiri godine, a iste osobe mogu biti ponovno imenovane i izabrane za članove Upravnog vijeća.

Način izbora članova Upravnog Vijeća iz redova korisnika usluga i djelatnika Dječjeg vrtića, način rada i donošenja odluka Upravnog vijeća urediti će se Statutom Dječjeg vrtića.

Članak 6.

Upravno vijeće kao upravno tijelo obavlja poslove:

* odlučuje o stjecanju, opterećivanju i otuđivanju nekretnina Dječjeg vrtića pod uvjetima propisanim aktom o osnivanju i Statutom Dječjeg vrtića, uz suglasnost Osnivača Dječjeg vrtića,
* predlaže Osnivaču statusne promjene Dječjeg vrtića,
* predlaže Osnivaču promjenu naziva Dječjeg vrtića,
* donosi Kurikulum Dječjeg vrtića te nadzire njegovo izvršenje.
* donosi Godišnji plan i Program rada,
* odlučuje o upisu djece i mjerilima upisa, uz suglasnost Osnivača,
* odlučuje o zasnivanju i prestanku radnog odnosa na prijedlog ravnatelja Dječjeg vrtića, sukladno odredbama zakona,
* razmatra i odlučuje i o drugim pitanjima u skladu sa zakonom, ovom Odlukom, Statutom i drugim općim aktima Dječjeg vrtića

Članak 7.

Stručno tijelo Dječjeg vrtića je Odgojiteljsko vijeće.

Odgojiteljsko vijeće čine svi odgojitelji, stručni suradnici i zdravstveni radnici koji ostvaruju program predškolskog odgoja i obrazovanja te skrbi o djeci predškolske dobi u Dječjem vrtiću.

Odgojiteljsko vijeće sudjeluje u utvrđivanju Kurikuluma Dječjeg vrtića i Plana i Programa rada kao njegovog sastavnog dijela, te prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene Zakonom, ovom odlukom, i Statutom Dječjeg vrtića.

Djelokrug i način rada Odgojiteljskog vijeća pobliže se uređuje Statutom Dječjeg vrtića.

Članak 8.

Ravnatelj je poslovodni i stručni voditelj Dječjeg vrtića.

Za ravnatelja može biti imenovana osoba koja ispunjava uvjete u skladu sa odredbama Zakona o predškolskom odgoju i obrazovanju i Statuta.

Ravnatelj se bira na temelju javnog natječaja kojeg raspisuje Upravno vijeće u skladu sa Zakonom i Statutom.

Ravnatelja imenuje i razrješava izvršno tijelo Osnivača na prijedlog Upravnog vijeća.

Ravnatelj se imenuje na pet (5) godina, a ista osoba može biti ponovno imenovana.

Članak 9.

Ravnatelj organizira i vodi rad i poslovanje Dječjeg vrtića, predlaže godišnji plan i program rada, te brine za provođenje odluka upravnog vijeća, odgojiteljskog vijeća i drugih tijela.

Ravnatelj predstavlja i zastupa Dječji vrtić, poduzima sve pravne radnje u ime i za račun Dječjeg vrtića, odgovara za zakonitost rada Dječjeg vrtića, te obavlja sve poslove koji su propisani Statutom Dječjeg vrtića.

Ravnatelj, u sklopu svojih ovlaštenja, može drugoj osobi dati punomoć za zastupanje Dječjeg vrtića u pravnom prometu. Punomoć može dati samo u granicama svojih ovlasti i sukladno odredbama zakona kojim se uređuju obvezni odnosi. O izdavanju punomoći ravnatelj je dužan izvijestiti Upravno vijeće.

Članak 10.

Ravnatelja u slučaju privremene spriječenosti u obavljanju ravnateljskih poslova zamjenjuje osoba iz reda članova odgojiteljskog vijeća, a koju osobu određuje upravno vijeće na način uređen Statutom Dječjeg vrtića.

Osoba iz stavka 1. ovog članka koja zamjenjuje ravnatelja ima prava i dužnosti obavljati one poslove ravnatelja čije se izvršenje ne može odgađati do ravnateljeva povratka.

Članak 11.

Dječji vrtić će obavljati svoju djelatnost na temelju godišnjeg plana i programa rada koji se donosi za svaku pedagošku godinu.

Na poslovima njege, odgoja i obrazovanja, socijalne i zdravstvene zaštite te skrbi o djeci u Dječjem vrtiću rade odgojno-obrazovni radnici: odgojitelj i stručni suradnik: pedagog, psiholog, logoped, edukacijski rehabilitator i socijalni pedagog te medicinska sestra kao zdravstvena voditeljica. Odgojno-obrazovni radnici moraju imati odgovarajuću vrstu i razinu obrazovanja, položen stručni ispit te utvrđenu zdravstvenu sposobnost za obavljanje poslova.

Osim odgojno-obrazovnih radnika iz stavka 2. ovog članka, u Dječjem vrtiću radit će i druge osobe koje će obavljati administrativno-tehničke i pomoćne poslove, odnosno ostali radnici.

Potreban broj odgojno-obrazovnih radnika i ostalih radnika potrebnih za provođenje programa Dječjeg vrtića, osigurati će se u skladu s mjerilima utvrđenim Državnim pedagoškim standardom predškolskog odgoja i obrazovanja.

Pravilnikom o unutarnjem ustrojstvu i načinu rada određuju se radna mjesta, stručni i drugi uvjeti te broj izvršitelja za pojedino radno mjesto.

OPĆI AKTI DJEČJEG VRTIĆA

Članak 12.

Dječji vrtić ima Statut i druge opće akte.

Statutom dječjeg vrtića pobliže se uređuje: ustrojstvo, ovlasti i način odlučivanja pojedinih tijela, vrste i trajanje pojedinih programa, uvjeti i način davanja usluga, radno vrijeme Dječjeg vrtića, javnost rada te druga pitanja važna za obavljanje djelatnosti i poslovanje Dječjeg vrtića.

Pravilnikom o unutarnjem ustrojstvu i načinu rada Dječjeg vrtića pobliže se uređuje unutarnje ustrojstvo te način obavljanja djelatnosti Dječjeg vrtića kao javne službe.

Statut i Pravilnik o unutarnjem ustrojstvu Dječjeg vrtića kao javne službe donosi Upravno vijeće uz prethodnu suglasnost Osnivača.

Dječji vrtić ima i druge opće akte u skladu sa zakonom i Statutom.

Druge opće akte donosi Upravno vijeće na način propisan Statutom.

FINANCIRANJE I IMOVINA DJEČJEG VRTIĆA

Članak 13.

Sredstva za rad i obavljanje djelatnosti Dječjeg vrtića osigurat će se u skladu s utvrđenim kriterijima za financiranje djelatnosti predškolskog odgoja i obrazovanja te skrbi o djeci predškolske dobi iz proračuna Grada Karlovca, sudjelovanjem roditelja u cijeni programa te iz drugih izvora u skladu sa zakonom.

Sredstva za osnivanje i početak rada Dječjeg vrtića osigurava Osnivač u proračunu Grada Karlovca.

Osnivač će osigurati prostor i opremu za trajno obavljanje djelatnosti sukladno standardima i normativima rada propisanim Državnim pedagoškim standardom predškolskog obrazovanja.

Prostor za obavljanje djelatnosti Dječjeg vrtića u vlasništvu je Osnivača.

Didaktičku opremu osigurava Osnivač iz vlastitih sredstava.

Članak 14.

Dječji vrtić nema za cilj stvaranje dobiti već obavljanje djelatnosti odgoja i obrazovanja.

Ako u obavljanju svoje djelatnosti Dječji vrtić ostvari dobit, ta se dobit upotrebljava isključivo za obavljanje i razvoj djelatnosti Dječjeg vrtića, u skladu s ovom odlukom i statutom Dječjeg vrtića.

Osnivač može odlučiti da se dobit Dječjeg vrtića upotrijebi za razvoj i obavljanje istovrsne djelatnosti druge ustanove kojoj je osnivač.

Članak 15.

Sredstva za rad koja su pribavljena od Osnivača, stečena pružanjem usluga i prodajom proizvoda ili su pribavljena iz drugih izvora čine imovinu Dječjeg vrtića.

U slučaju da Dječji vrtić posluje s gubitkom Osnivač se obvezuje da će pokriti taj gubitak.

Članak 16.

U pravnom prometu Dječji vrtić odgovara cijelom svojom imovinom, a Osnivač odgovara solidarno i neograničeno za obveze Dječjeg vrtića.

Ravnatelj može stjecati, opteretiti ili otuđiti nekretnine ili drugu imovinu bez suglasnosti Upravnog vijeća u vrijednosti do 26.600,00 eura.

Upravno vijeće može stjecati, opteretiti ili otuđiti nekretnine ili drugu imovinu bez suglasnosti Osnivača u vrijednosti do 66.400,00 eura.

Za stjecanje, opterećivanje ili otuđivanje nekretnina i druge imovine u vrijednosti većoj od iznosa iz stavka 3. ovog članka potrebna je suglasnost Osnivača.

MEĐUSOBNA PRAVA I OBVEZE OSNIVAČA I DJEČJEG VRTIĆA

Članak 17.

Obveze Dječjeg vrtića su:

* obavljati djelatnost za koju je osnovan,
* jednom godišnje izvijestiti Osnivača o radu i poslovanju,
* obavljati upis djece u Dječji vrtić,
* dostaviti Statut na suglasnost Osnivaču,
* izvršavati obveze koje ima prema Zakonu, općim aktima i odlukama Osnivača.

Obveze Osnivača su:

* redovito osiguravati financijska sredstva za rad Dječjeg vrtića,
* pružati stručnu i drugu potrebnu pomoć u vezi s poslovanjem Dječjeg vrtića.

Na međusobna prava i obveze Osnivača i Dječjeg vrtića, a koja nisu uređena ovom odlukom, primjenjuju se odredbe Zakona o ustanovama, Zakona o predškolskom odgoju i obrazovanju i drugih propisa što se odnose na djelatnost Dječjeg vrtića.

OSNIVANJE, POČETAK RADA I PRESTANAK RADA DJEČJEG VRTIĆA

Članak 18.

Dječji vrtić osniva se na neodređeno vrijeme.

Dječji vrtić počinje s radom stjecanjem uvjeta za osnivanje i početak rada, te upisom u sudski registar ustanova, u skladu sa zakonom.

Članak 19.

Dječji vrtić može prestati s radom pod uvjetima i na način propisan Zakonom o ustanovama i Zakonom o predškolskom odgoju i obrazovanju.

Članak 20.

Za privremenu ravnateljicu Dječjeg vrtića imenuje se Anita Štefanac, odgojitelj predškolske djece, iz Karlovca, OIB: 57782532682.

Privremena ravnateljica je ovlaštena pod nadzorom osnivača obaviti pripreme za početak rada ustanove, a posebno pribaviti potrebne dozvole za početak rada, te podnijeti prijavu za upis u sudski registar ustanova.

Članak 21.

Ova Odluka stupa na snagu osmog dana od dana objave u Službenom glasniku Grada Karlovca.

**TOČKA 5.**

**Odluka o javnim slavinama na području Grada Karlovca**

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Odluka o javnim slavinama na području Grada Karlovca.

U raspravi su sudjelovali: Dragutin Belavić, Danijela Magdić, Vesna Horvat, Ehlimana Planinac, Ana Hranilović Trubić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o javnim slavinama na području Grada Karlovca**

Članak 1.

Ovom se Odlukom propisuje:

* položaj i lokacije javnih slavina koje su na sustavu javne vodoopskrbe na području Grada Karlovca (dalje u tekstu: javne slavine)
* način i uvjeti korištenja javnih slavina
* način održavanja javnih slavina
* izvršenje obveze osiguranja i kontrole zdravstvene ispravnosti vode namijenjene za ljudsku potrošnju sukladno posebnim propisima o vodi za ljudsku potrošnju
* odgovornost za provedbu obveza propisanih ovom Odlukom
* osiguranje financijskih sredstava
* obveza izrade godišnjeg plana uzorkovanja vode namijenjene za ljudsku potrošnju koja se koristi na javnim slavinama.

Članak 2.

Javne slavine na području Grada Karlovca nalaze se na sljedećim lokacijama:

1. Vunsko polje
2. Trg bana Josipa Jelačića, javni WC
3. ŠRC Korana
4. Šanac, uz Ulicu Đuke Bencetića
5. Foginovo kupalište (tuševi), privremena
6. Foginovo kupalište (inox slavina), privremena
7. Foginovo kupalište (wc), privremena
8. Šetalište dr. Franje Tuđmana (Glazbeni paviljon), privremena.

Položaj i lokacije javnih slavina unose se u bazu podataka – geoinformacijski sustav Grada Karlovca.

Članak 3.

Javne slavine postavljaju se na odgovarajućim (frekventnim i dostupnim) javnim prostorima radi omogućavanja pristupa vodi za ljudsku potrošnju stanovnicima i posjetiteljima Grada Karlovca te promicanja korištenja vode iz slavine.

Korištenje javnih slavina namijenjeno je svima pod jednakim uvjetima, isključivo za osobnu potrošnju te je zabranjeno uništavanje istih.

Članak 4.

Javne slavine moraju biti izrađene od kvalitetnog materijala (namijenjenog vanjskoj upotrebi), te se moraju redovito održavati, u urednom i tehnički ispravnom stanju, a eventualno nastala oštećenja i nedostatke ukloniti bez odgode.

Članak 5.

Na javnim slavinama, sukladno Pravilniku o parametrima sukladnosti, metodama analiza i monitorinzima vode namijenjene za ljudsku potrošnju („Narodne novine“ broj 64/23), osigurat će se i provesti najmanje jednom godišnje uzorkovanje i analiza zdravstvene ispravnosti vode namijenjene za ljudsku potrošnju.

Uzorkovanje vode namijenjene za ljudsku potrošnju koja se koristi na javnim slavinama provest će se svake kalendarske godine u razdoblju od 1. ožujka do 31. listopada putem službenog laboratorija.

Članak 6.

Gradonačelnik Grada Karlovca, na prijedlog Zavoda za javno zdravstvo Karlovačke županije, donosi Godišnji plan uzorkovanja vode namijenjene za ljudsku potrošnju koja se koristi na javnim slavinama te će se isti objaviti na mrežnim stranicama Grada Karlovca.

Članak 7.

Poslove održavanja i upravljanja javnim slavinama na području Grada Karlovca obavlja Društvo Vodovod i kanalizacija d.o.o., Gažanski trg 8, Karlovac, OIB: 65617396824, uz naknadu troškova upravljanja.

Poslove vezane uz kontrolu zdravstvene ispravnosti vode namijenjene za ljudsku potrošnju na javnim slavinama na području Grada Karlovca obavlja upravni odjel Grada Karlovca nadležan za poslove vodnog gospodarstva.

Članak 8.

Upravni odjel Grada Karlovca nadležan za geoinformacijski sustav komunalne i druge infrastrukture u roku od 30 dana od dana stupanja na snagu ove Odluke unijet će lokacije javnih slavina u bazu podatka.

Ažuriranje podataka, odnosno izmjene i dopune lokacija javnih slavina u bazi podataka vršit će Društvo Vodovod i kanalizacija d.o.o.

Članak 9.

Financijska sredstva za provedbu obveza propisanih ovom Odlukom osigurat će se u proračunu Grada Karlovca.

Članak 10.

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 6.**

**Odluka kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za statut i poslovnik razmatrao navedenu točku te predlažu da se donese Odluka kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje.

U raspravi su sudjelovali: Dobriša Adamec, Robert Vodopić.

Nakon provedene rasprave, od nazočnih 19 vijećnika u vijećnici, vijeće je sa 11 glasova ZA i 8 glasova SUZDRŽANIH donijelo:

**Odluku**

**kojom se potvrđuje Odluka o osnivanju ustanove „Kino Edison“ multimedijski centar za kulturno – turističke sadržaje**

Članak 1.

Ovom Odlukom potvrđuje se Odluka o osnivanju ustanove „Kino Edison“ multimedijski centar za kulturno – turističke sadržaje donesena na 16. sjednici Gradskog vijeća Grada Karlovca dana 27. listopada 2022. godine, koja se nalazi u privitku ove Odluke.

Članak 2.

Ova Odluka stupa na snagu osmoga dana od dana objave u „Glasniku Grada Karlovca“.

**TOČKA 7.**

**Odluka o prvim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Karlovac**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za poljoprivredu razmatrao navedenu točku te predlažu da se donese Odluka o prvim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Karlovac.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o prvim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Karlovac**

I

Donose se Prve izmjene i dopune Programa raspolaganja poljoprivrednim zemljištem u vlasništvu Republike Hrvatske za Grad Karlovac koje se nalaze u prilogu ove Odluke i čine njen sastavni dio.

II

Na izmjene i dopune iz točke I Ministarstvo poljoprivrede, šumarstva i ribarstva dalo je svoju Prethodnu suglasnost, KLASA: 945-01/18-01/501, UR.BROJ: 525-06/199-25-8 od 3. lipnja 2025. godine.

III

Javni uvid u Prve izmjene i dopune Programa rasplolaganja poljoprivrednim zemljištem u vlasništvu Republike Hrvatske za Grad Karlovac proveden je u trajanju od 15 dana u vremenu od 19. 8. do 2. 9. 2024. godine.

IV

Ova Odluka objavit će se u službenom glasilu Grada Karlovca i stupa na snagu osmog dana od dana objave.

Tekstualni dio Prvih izmjena i dopuna raspolaganja poljorivrednim zemljištem u vlasništvu Republike Hrvatske za Grad Karlovac, popis katastarskih čestica i kartografski prikazi pohranit će se uz izvornik i neće se objavljivati.

Prve izmjene i dopune Programa raspolaganja poljoprivrednim zemljištem u vlasništvu Republike Hrvatske za Grad Karlovac objavit će se na službenim stranicama Grada Karlovca www.karlovac.hr.

**TOČKA 8.**

**Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za izbor i imenovanja razmatrao navedenu točku te predlažu da se donese Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske**

I

Ovom Odlukom osniva se i imenuje Povjerenstvo za zakup i prodaju poljoprivrednog zemljišta

u vlasništvu Republike Hrvatske na području Grada Karlovca.

Povjerenstvo čini 7 članova: po jedan predstavnik pravne, geodetske i agronomske struke te dva predstavnika Gradskog vijeća Grada Karlovca, jedan predstavnik upravnog tijela jedinice područne (regionalne) samouprave u čijem djelokrugu su poslovi poljoprivreda na čijem se području zemljište nalazi te jedan predstavnik Ministarstva poljoprivrede, šumarstva i ribarstva.

II

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Karlovca (u daljnjem tekstu Povjerenstvo) imenuju se:

1. **SANJA RIBIĆ mag. iur.**, pravna struka
2. **ELVIRA CVITAK dipl. ing. geod.**, geodetska struka
3. **SANJA MASTELIĆ - IVIĆ dipl. ing. agr.**, agronomska struka
4. **DRAŽEN BLAŽEVIĆ**, član Gradskog vijeća
5. **TIHOMIR MAMIĆ**, član Gradskog vijeća
6. **KRISTINA MAGDIĆ** **dipl. ing. agr**. , predstavnik Karlovačke županije / upravnog odjela u čijem su djelokrugu poslovi poljoprivrede
7. **NIKOLA GRŽAN dipl. ing. agr.**, predstavnik Ministarstva poljoprivrede, ribarstva i šumarstva

III

Povjerenstvo predlaže Gradskom vijeću Grada Karlovca, nakon dobivene suglasnosti Ministarstva poljoprivrede, šumarstva i ribarstva, odluku o izboru najpovoljnije ponude za zakup i prodaju poljoprivrednog zemljišta u vlasništvu Republike Hrvatske na području Grada Karlovca.

IV

Stručne i administrativne poslove za potrebe Povjerenstva vezane uz provedbu postupaka javnog natječaja za zakup i prodaju poljoprivrednog zemljišta u vlasništvu Republike Hrvatske obavlja Upravni odjel za gospodarstvo razvoj grada i fondove EU Grada Karlovca.

V

Mandat članova Povjerenstva traje do isteka tekućeg mandata Gradskog vijeća Grada Karlovca.

VI

Stupanjem na snagu ove Odluke stavlja se van snage Odluka o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Karlovca (Glasnik Grada Karlovca 13/21).

VII

Ova Odluka objavit će se u službenom glasilu Grada Karlovca i stupa na snagu osmog dana od dana objave.

**TOČKA 9.**

**Odluka o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Karlovca**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za izbor i imenovanja razmatrao navedenu točku te predlažu da se donese Odluka o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Karlovca.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Karlovca**

I

Ovom Odlukom osniva se i imenuje Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Grada Karlovca (dalje Povjerenstvo).

Povjerenstvo čine 3 člana: po jedan predstavnik pravne, geodetske i agronomske struke.

II

U Povjerenstvo se imenuju:

1. **SANJA RIBIĆ mag. iur.**,pravne struke
2. **ELVIRA CVITAK dipl. ing. geod.**, geodetske struke
3. **SANJA MASTELIĆ – IVIĆ dipl. ing. agr.**,agronomske struke

III

Povjerenstvo iz točke I imenuje se do opoziva.

IV

Zadaci povjerenstva su:

1. Uvođenje zakupnika u posjed u roku od 30 dana od dana sklapanja Ugovora o zakupu, odnosno po skidanju usjeva,
2. Sastavljanje zapisnika o uvođenju u posjed,
3. Proslijeđivanje nadležnom državnom odvjetništvu na postupanje s prijedlogom naplade i predaje u posjed slučajeva kod kojih uvođenje u posjed nije moguće jer dosadašnji posjednik odbija izaći iz posjeda ili odbija predati posjed,
4. Preuzimanje zemljišta u posjed protekom roka na koji je ugovor sklopljen odnosno po skidanju usjeva ili plodova te kod svih oblika raskida ugovora.

V

Administrativne poslove za potrebe ovog Povjerenstva obavlja Upravni odjel za gospodarstvo razvoj grada i fondove EU Grada Karlovca.

VI

Stupanjem na snagu ove Odluke stavlja se van snage Odluka o osnivanju i imenovanju povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Karlovca (Glasnik Grada Karlovca 18/19).

VII

Ova Odluka objavit će se u službenom glasilu Grada Karlovca i stupa na snagu osmog dana od dana objave.

**TOČKA 10.**

**Odluka o davanju na upravljanje i korištenje kuglane u sklopu ŠRC Mostanje Kuglačkom klubu Mostanje 1949 Karlovac**

Uvodno obrazloženje dala je gospođa Marina Pavić Črne, mag.iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Odluka o davanju na upravljanje i korištenje kuglane u sklopu ŠRC Mostanje Kuglačkom klubu Mostanje 1949 Karlovac.

U raspravi je sudjelovala: Marijeta Ćelić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Odluku**

**o davanju na upravljanje i korištenje kuglane u sklopu ŠRC Mostanje Kuglačkom klubu Mostanje 1949 Karlovac**

**Članak 1.**

1. Kuglačkom klubu MOSTANJE 1949 Karlovac, Mostamje 57, Karlovac, OIB: 73952256968 (u daljnjem tekstu: „upravitelj“) daje se na upravljanje i korištenje kuglana s pratećim prostorijama u prizemlju zgrade ŠRC Mostanje, Mostanje 57A, Karlovac, koja je u izgradnji na zemljištu pod oznakom kč.br. 3886/2, k.o. Karlovac II, ukupne površine 4114 m2, upisana u zk.ul. 1909 k.o. Karlovac II (u daljnjem tekstu: „kuglana“).
2. Kuglana iz st. 1. ovog članka povjerava se na upravljanje bez naknade u svrhu upravljanja, provođenja mjera zaštite i očuvanja objekta te razvoja i obavljanja športske djelatnosti upravitelja.

**Članak 2.**

1. Upravitelj se obvezuje objekt iz čl. 1. koristiti pažnjom dobrog gospodara, u skladu sa važećim propisima, na način koji osigurava njegovu punu funkciju i jamči očuvanje njegove vrijednosti.

**Članak 3.**

1. Ovlašćuje se gradonačelnik na potpis ugovora o upravljanju i korištenju kuglane kojim će se urediti način i uvjeti upravljanja objektom iz čl. 1. ove Odluke.

**Članak 4.**

1. Ova Odluka objavit će se u Glasniku Grada Karlovca i stupa na snagu osmog dana od dana objave u Glasniku Grada Karlovca.

**TOČKA 11.**

**Zaključak o prihvaćanju Izvješća o poslovanju društva Čistoća d.o.o. za 2024. godinu**

Uvodno obrazloženje dao je gospodin Vlatko Ivka, direktor društva Čistoća d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Čistoća d.o.o. za 2024. godinu.

U raspravi su sudjelovali: Ehlimana Planinac, Vlatko Ivka, Dražen Blažević, Danijela Magdić, Alenko Ribić, Vesna Horvat, Marin Svetić, Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Zaključak**

**o prihvaćanju Izvješća o poslovanju društva Čistoća d.o.o. za 2024. godinu**

I

Prihvaća se Izvješće o poslovanju društva Čistoća d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 12.**

**Zaključak o prihvaćanju Izvješća o poslovanju društva GeotermiKA d.o.o. za 2024. godinu**

Uvodno obrazloženje dao je gospodin Matija Ratkaj, dipl.ing.geol., iz GeotermiKA-e.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva GeotermiKA d.o.o. za 2024. godinu.

U raspravi su sudjelovali: Dobriša Adamec, Damir Mandić, Dragutin Belavić.

Nakon provedne rasprave, od nazočnih 19 vijećnika u vijećnici, vijeće je sa 15 glasova ZA i 4 glasa SUZDRŽANA donijelo:

**Zaključak**

**o prihvaćanju Izvješća o poslovanju društva GeotermiKA d.o.o. za 2024. godinu**

I

Prihvaća se Izvješće o poslovanju društva GeotermiKA d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 13.**

**Zaključak o prihvaćanju Izvješća o poslovanju društva Gradska toplana d.o.o. za 2024. godinu**

Uvodno obrazloženje dao je gospodin Zdravko Eremić, direktor društva Gradska toplana d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Gradska toplana d.o.o. za 2024. godinu.

U raspravi su sudjelovali: Danijela Magdić, Zdravko Eremić, Mirjana Mladenović, Dimitrije Birač, Ivana Fočić.

Nakon provedene rasprave od nazočnih 19 vijećnika u vijećnici, vijeće je sa 19 glasova ZA donijelo:

**Zaključak**

**o prihvaćanju Izvješća o poslovanju društva Gradska toplana d.o.o. za 2024. godinu**

I

Prihvaća se Izvješće o poslovanju društva Gradska toplana d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 14.**

**Zaključak o prihvaćanju Izvješća o poslovanju društva Hostel Karlovac d.o.o.za 2024. godinu**

Uvodno obrazloženje dao je gospodin Dario Smojver, direktor društva Hostel Karlovac d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Hostel Karlovac d.o.o.za 2024. godinu.

U raspravi su sudjelovali: Dragutin Belavić, Marin Svetić, Dario Smojver.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**Zaključak**

**o prihvaćanju Izvješća o poslovanju društva Hostel Karlovac d.o.o.za 2024. godinu**

I

Prihvaća se Izvješće o poslovanju društva Hostel Karlovac d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 15.**

**Zaključak o prihvaćanju Izvješća o poslovanju društva Hrvatski radio Karlovac d.o.o. za 2024. godinu**

Uvodno obrazloženje dala je gospođa Vanda Basta, direktorica društva Hrvatski radio Karlovac d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Hrvatski radio Karlovac d.o.o. za 2024. godinu.

U raspravi su sudjelovali: Vesna Horvat, Ehlimana Planinac, Hrvojka Božić, Vanda Basta.

Nakon provedene rasprave, od nazočnih 19 vijećnika u vijećnici, vijeće je sa 12 glasova ZA i 7 glasova SUZDRŽANIH donijelo:

**Zaključak**

**o prihvaćanju Izvješća o poslovanju društva Hrvatski radio Karlovac d.o.o. za 2024. godinu**

I

Prihvaća se Izvješće o poslovanju društva Hrvatski radio Karlovac d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 16.**

**Zaključak o prihvaćanju Izvješća o poslovanju društva Inkasator d.o.o. za 2024. godinu**

Uvodno obrazloženje dao je gospodin Matija Furač, direktor društva Inkasator d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Inkasator d.o.o. za 2024. godinu.

U raspravi su sudjelovali: Dimitrije Birač, Matija Furač.

Nakon provedene rasprave, od nazočnih 16 vijećnika u vijećnici, vijeće je sa 16 glasova ZA donijelo:

**Zaključak**

**o prihvaćanju Izvješća o poslovanju društva Inkasator d.o.o. za 2024. godinu**

I

Prihvaća se Izvješće o poslovanju društva Inkasator d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 17.**

**Zaključak o prihvaćanju Izvješća o poslovanju društva Vodovod i kanalizacija d.o.o. za 2024. godinu**

Uvodno obrazloženje dao je gospodin Miroslav Vukovojac, direktor društva Vodovod i kanalizacija d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Vodovod i kanalizacija d.o.o. za 2024. godinu.

U raspravi su sudjelovali: Dobriša Adamec, Miroslav Vukovojac, Dragutin Belavić, Dimitrije Birač, Dražen Blažević, Marin Svetić.

Nakon provedene rasprave od nazočnih 17 vijećnika u vijećnici, vijeće je sa 11 glasova ZA, 1 glasom PROTIV i 5 glasova SUZDRŽANIH donijelo:

**Zaključak**

**o prihvaćanju Izvješća o poslovanju društva Vodovod i kanalizacija d.o.o. za 2024. godinu**

I

Prihvaća se Izvješće o poslovanju društva Vodovod i kanalizacija d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 18.**

**Zaključak o prihvaćanju Izvješća o poslovanju društva Zelenilo d.o.o. za 2024. godinu**

Uvodno obrazloženje dao je gospodin Tomislav Vukelić, direktor društva Zelenilo d.o.o.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o poslovanju društva Zelenilo d.o.o. za 2024. godinu.

U raspravi su sudjelovali: Dimitrije Birač, Tomislav Vukelić, Alenko Ribić, Dragutin Belavić, Ivana Zaborski, Danijela Magdić.

Nakon provedene rasprave od nazočnih 18 vijećnika u vijećnici, vijeće je sa 18 glasova ZA donijelo:

**Zaključak**

**o prihvaćanju Izvješća o poslovanju društva Zelenilo d.o.o. za 2024. godinu**

I

Prihvaća se Izvješće o poslovanju društva Zelenilo d.o.o. za 2024. godinu koje je sastavni dio ovog Zaključka.

Izvješće iz prethodnog stavka nije predmet objave u "Glasniku Grada Karlovca“.

II

Ovaj Zaključak stupa na snagu osmi dan od dana objave u „Glasniku Grada Karlovca“.

**TOČKA 19.**

**Zaključak o prihvaćanju Izvješća o radu s pripadajućim Financijskim izvješćem Javne ustanove AQUATIKA – SLATKOVODNI AKVARIJ KARLOVAC za 2024. godinu**

Uvodno obrazloženje dala je gospođa Margarita Maruškić Kulaš, ravnateljica Javne ustanove Aquatika – slatkovodni akvarij Karlovac.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o radu s pripadajućim Financijskim izvješćem Javne ustanove AQUATIKA – SLATKOVODNI AKVARIJ KARLOVAC za 2024. godinu.

Budući da nije bilo rasprave od nazočnih 18 vijećnika u vijećnici, vijeće je sa 18 glasova ZA donijelo:

**Zaključak**

**o prihvaćanju Izvješća o radu s pripadajućim Financijskim izvješćem Javne ustanove AQUATIKA – SLATKOVODNI AKVARIJ KARLOVAC za 2024. godinu**

I

Prihvaća se Izvješće o radu Javne ustanove AQUATIKA – SLATKOVODNI AKVARIJ KARLOVAC , Ur. broj: 29/2025 od 17. 2. 2025. god. s pripadajućim Financijskim izvješćem za 2024. godinu, Ur. broj: 29/2025-1 od 17. 2. 2025. god. u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća o radu i Financijskog izvješća pohranit će se uz izvornik i neće se objavljivati.

**TOČKA 20.**

**Zaključak o prihvaćanju Izvješća o radu Ustanove Sportski objekti Karlovac za 2024. godinu**

Uvodno obrazloženje dala je gospođa Renata Kučan, ravnateljica Ustanove Sportski objekti Karlovac.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku te predlažu da se donese Zaključak o prihvaćanju Izvješća o radu Ustanove Sportski objekti Karlovac za 2024. godinu.

U raspravi su sudjelovali: Dobriša Adamec, Renata Kučan.

Nakon provedene rasprave, od nazočnih 18 vijećnika u vijećnici, vijeće je sa 13 glasova ZA i 5 glasova SUZDRŽANIH donijelo:

**Zaključak**

**o prihvaćanju Izvješća o radu Ustanove Sportski objekti Karlovac za 2024. godinu**

I

Prihvaća se “Izvješće o radu Ustanove Sportski objekti Karlovac za 2024. godinu” u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

**TOČKA 21.**

**Zaključak o prihvaćanju Izvješća o provedenim programima u području socijalne skrbi, zdravstva i međugeneracijske solidarnosti u 2024. godini**

Uvodno obrazloženje dala je gospođa Draženka Sila Ljubenkom, prof.pedagog., pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Zaključak o prihvaćanju Izvješća o provedenim programima u području socijalne skrbi, zdravstva i međugeneracijske solidarnosti u 2024. godini

Budući da nije bilo rasprave, od nazočnih 16 vijećnika u vijećnici, vijeće je sa 16 glasova ZA donijelo:

**Zaključak**

**o prihvaćanju Izvješća o provedenim programima u području socijalne skrbi, zdravstva i međugeneracijske solidarnosti u 2024. godini**

I

Prihvaća se Izvješće o provedenim programima u području socijalne skrbi, zdravstva i međugeneracijske solidarnosti u 2024. godini koje se nalazi u privitku ovoga Zaključka i čini njegov sastavni dio.

II

Ovaj Zaključak objavit će se u Glasniku Grada Karlovca.

**TOČKA 22.**

**Zaključak o prihvaćanju Izvješća o realizaciji programa javnih potreba osnovnih škola iznad zakonskog standarda za 2024. godinu**

Uvodno obrazloženje dala je gospođa Draženka Sila Ljubenkom, prof.pedagog., pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku te predlažu da se donese Zaključak o prihvaćanju Izvješća o realizaciji programa javnih potreba osnovnih škola iznad zakonskog standarda za 2024. godinu.

Budući da nije bilo rasprave, od nazočnih 15 vijećnika u vijećnici, vijeće je sa 15 glasova ZA donijelo:

**Zaključak**

**o prihvaćanju Izvješća o realizaciji programa javnih potreba osnovnih škola iznad zakonskog standarda za 2024. godinu**

I

Prihvaća se “Izvješće o izvršenju javnih potreba osnovnih škola iznad zakonskog standarda za 2024.” koje se nalazi u privitku ovoga Zaključka i čini njegov sastavni dio.

II

Ovaj Zaključak objavit će se u Glasniku Grada Karlovca.

**TOČKA 23.**

**Zaključak o prihvaćanju Izvješća o realizaciji programa za djecu i mlade za 2024. godinu**

Uvodno obrazloženje dala je gospođa Draženka Sila Ljubenkom, prof.pedagog., pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za mlade razmatrao navedenu točku te predlažu da se donese Zaključak o prihvaćanju Izvješća o realizaciji programa za djecu i mlade za 2024. godinu.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova ZA donijelo:

**Zaključak**

**o prihvaćanju Izvješća o realizaciji programa za djecu i mlade za 2024. godinu**

I

Prihvaća se “Izvješće o izvršenju Programa za djecu i mlade za 2024. godinu” koje se nalazi u privitku ovoga Zaključka i čini njegov sastavni dio.

II

Ovaj Zaključak objavit će se u Glasniku Grada Karlovca.

**TOČKA 24.**

**Rješenje za odobrenje postavljanja štanda/klupe za prodaju voća i povrća na privatnom zemljištu na adresi Zagrebačka ulica broj 8 u Karlovcu**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Rješenje za odobrenje postavljanja štanda/klupe za prodaju voća i povrća na privatnom zemljištu na adresi Zagrebačka ulica broj 8 u Karlovcu.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova ZA donijelo:

**Rješenje**

**za odobrenje postavljanja štanda/klupe za prodaju voća i povrća na privatnom zemljištu na adresi Zagrebačka ulica broj 8 u Karlovcu**

I.

**Odobrava se** podnositelju zahtjeva, Jurju Primorcu Kordi, Ulica sv. Ćirila i Metodija 14, Metković, članu obiteljskog poljoprivrednog gospodarstva VANA RAC, nositeljice Silvane Primorac, Metković, Ulica sv. Ćirila i Metodija 14/5, OIB:47656952423 (u daljnjem tekstu: OPG VANA RAC) **postavljanje štanda/klupe za prodaju voća i povrća iz proizvodnje OPG-a VANA RAC na privatnom zemljištu** pokraj poslovne zgrade (Pekara Monika) na adresi Zagrebačka ulica broj 8 u Karlovcu.

Podnositelj zahtjeva je s najmodavcem, Barletom Kajtazijem, Logorište 51A, Karlovac, sklopio ugovor o najmu prostora s namjenom za postavljanje štanda na adresi iz prethodnog stavka, za period od 1.9.2025. do 28.2.2026. godine te se postavljanje i zadržavanje postavljenog štanda dozvoljava u periodu sukladnom ugovoru s najmodavcem.

II.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

III.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Grad Karlovac ne odgovara za štetu nastalu iz bilo kojeg razloga.

V.

Protiv ovog Rješenja ne može se izjaviti žalba, već se može pokrenuti upravni spor.

VI.

Ovo Rješenje objavit će se u „Glasniku Grada Karlovca“.

**TOČKA 25.**

**Rješenje za odobrenje postavljanja štanda/klupe za prodaju voća i povrća na privatnom zemljištu na adresi Senjska 98 B u Karlovcu**

Uvodno obrazloženje dao je gospodin Robert Vodopić, dipl.oec., službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku te predlažu da se donese Rješenje za odobrenje postavljanja štanda/klupe za prodaju voća i povrća na privatnom zemljištu na adresi Senjska 98 B u Karlovcu.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova ZA donijelo:

**Rješenje**

**za odobrenje postavljanja štanda/klupe za prodaju voća i povrća na privatnom zemljištu na adresi Senjska 98 B u Karlovcu**

I.

**Odobrava se** podnositelju zahtjeva, Jurju Primorcu Kordi, Ulica sv. Ćirila i Metodija 14, Metković, članu obiteljskog poljoprivrednog gospodarstva VANA RAC, nositeljice Silvane Primorac, Metković, Ulica sv. Ćirila i Metodija 14/5, OIB:47656952423 (u daljnjem tekstu: OPG VANA RAC) **postavljanje štanda/klupe za prodaju voća i povrća iz proizvodnje OPG-a VANA RAC na privatnom zemljištu** pokraj poslovne zgrade (Pekara Monika) na adresi Senjska 98 B u Karlovcu.

Podnositelj zahtjeva je s najmodavcem, Stjepanom Budinskim, Senjska 98 B, Karlovac, sklopio ugovor o najmu prostora s namjenom za postavljanje štanda na adresi iz prethodnog stavka, za period od 1.10.2025. do 7.1.2026. godine te se postavljanje i zadržavanje postavljenog štanda dozvoljava u periodu sukladnom ugovoru s najmodavcem.

II.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

III.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Grad Karlovac ne odgovara za štetu nastalu iz bilo kojeg razloga.

V.

Protiv ovog Rješenja ne može se izjaviti žalba, već se može pokrenuti upravni spor.

VI.

Ovo Rješenje objavit će se u „Glasniku Grada Karlovca“.

**TOČKA 26.**

**Odluka o izmjeni Odluke o izboru Nadzornog odbora Grdskog vijeća Grada Karlovca**

Uvodno obrazloženje dao je gospodin Marin Svetić, predsjednik Odbora za izbor i imenovanja.

Predsjednik Gradskog vijeća izvijestio je vijećnike da je Odbor za izbor i imenovanja razmatrao navedenu točku te predlažu da se donese Odluka o izmjeni Odluke o izboru Nadzornog odbora Gradskog vijeća Grada Karlovca.

Budući da nije bilo rasprave, od nazočnih 18 vijećnika u vijećnici, vijeće je sa 18 glasova ZA donijelo:

**Odluku**

**o izmjeni Odluke o izboru Nadzornog odbora Grdskog vijeća Grada Karlovca**

**Članak 1.**

U Odluci o izboru Nadzornog odbora Gradskog vijeća Grada Karlovca („Glasnik Grada Karlovca“ broj 8/25.) u članku 2. stavak 1. točka 3. mijenja se i glasi:

„3. Marinko Pleskina, član“

**Članak 2.**

Ova Odluka stupa na snagu danom donošenja i objaviti će se u „Glasniku grada Karlovca“.

Dovršeno u: 1:16

ZAPISNIČAR PREDSJEDNIK

Mirna Mileusnić GRADSKOG VIJEĆA GRADA KARLOVCA

Mario Jovković, mag.psych.