GRADSKO VIJEĆE

KLASA:

URBROJ:

Karlovac,

PRIJEDLOG

Na temelju članka 120. stavak 3. Zakona o proračunu („Narodne novine“ broj 144/21) i članaka 34., 94. stavak 1. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15-potpuni tekst, 3/18, 13/18, 6/20, 4/21, 8/21, 9/21-potpuni tekst i 10/22) Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_ 2025. godine donijelo je

O D L U K U

o dugoročnom kreditnom zaduženju Grada Karlovca

Članak 1.

Odobrava se kreditno zaduženje Grada Karlovca u iznosu od 3.150.000,00 € kod Karlovačke banke d.d. uz slijedeće uvjete:

1. Vrsta kredita: dugoročni kredit u €
2. Način i rok korištenja kredita: sukcesivno korištenje, najkasnije do 31.03.2027. godine
3. Poček: 5 mjeseci, od 01.04.2027. do 31.08.2027. godine
4. Rok otplate kredita: 10 godina, a najkasnije do 01.09.2037. godine
5. Način otplate glavnice: u 40 jednakih kvartalnih rata nakon 5 mjeseci počeka
6. Kamatna stopa

* redovna: 2,50% godišnje, fiksna
* interkalarna: u visini redovne, naplaćuje se mjesečno
* u počeku: u visini redovne
* nakon dospijeća: obračuna se i naplaćuje zakonska zatezna kamata
* način obračuna: proporcionalna metoda
* dospijeće: 10 dana od dana obračuna

1. Naknada

* za odobravanje i korištenje: ne naplaćuje se
* za prijevremenu djelomičnu/konačnu otplatu kredita: ne naplaćuje se
* za odobreni, a neiskorišteni iznos kredita: ne naplaćuje se

1. Instrument osiguranja kredita: zadužnica Grada Karlovca

Članak 2.

Dugoročni kredit iz članka 1. ove Odluke koristit će se za financiranje kapitalnih projekata Grada Karlovca:

* K600106 Dogradnja OŠ Mahično
* K600107 Izgradnja dvorane OŠ Rečica
* K600108 Izgradnja dvorane OŠ Braća Seljan

Članak 3.

Zadužuje se Upravni odjel za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Ovlašćuje se gradonačelnik Grada Karlovca za sklapanje Ugovora o kreditu sa Karlovačkom bankom d.d. nakon dobivanja suglasnosti Vlade RH na zaduženje.

Članak 5.

Ova Odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

Dostaviti:

1. Gradsko vijeće
2. Upravni odjel za proračun i financije
3. Upravni odjel za poslove gradonačelnika
4. Pismohrana

Obrazloženje

Sukladno članku 120. stavak 1. Zakona o proračunu („Narodne novine“ broj 144/21) jedinica lokalne i područne (regionalne) samouprave može se dugoročno zaduživati, između ostalog, za investiciju koja se financira iz njezina proračuna, pri čemu se pod investicijom smatraju rashodi za nabavu nefinancijske imovine (osim prijevoznog sredstva u cestovnom prometu - osobnog automobila) i drugi rashodi izravno povezani s takvom investicijom. Odluku o dugoročnom zaduživanju temeljem članka 120. stavak 3. Zakona o proračunu donosi predstavničko tijelo jedinice, a potom suglasnost za zaduženje jedinici daje Vlada RH, na prijedlog ministra financija (članak 120. stavak 4. Zakona o proračunu).

Proračunom Grada Karlovca za 2025. godinu planirani su projekti izgradnja i opremanje školske sportske dvorane OŠ Braće Seljan i OŠ Rečica te dogradnja školske zgrade i izgradnja školske sportske dvorane OŠ Mahično, koji će se jednim dijelom financirati iz EU sredstava, a preostalim dijelom iz vlastitih sredstava, za što se Grad Karlovac planira dugoročno zadužiti.

Za financiranje ovih projekata zatražili smo više ponuda poslovnih banaka s kojima smo i dosad surađivali: Erste banke, HBOR-a, Karlovačke banke, Privredne banke i Zagrebačke banke.

Kod prikupljanja ponuda postavili smo neke kriterije koji su nam vrlo bitni za odlučivanje, a to je prije svega fiksna kamatna stopa za cijelo razdoblje otplate kredita, minimalni troškovi obrade i korištenja kredita kao i način korištenja kredita transakcijom na žiro račun Grada temeljem dostavljene dokumentacije dobavljača i dokaza o izvršenom plaćanju. Također smo se odlučili za jednake kvartalne rate glavnice u otplati, jer se iz prakse pokazalo da su nam u tom slučaju ukupno obračunate kamate znatno niže.

Naprijed navedene poslovne banke su nam dale ponudu za kreditiranje. Najpovoljnija se pokazala ponuda Karlovačke banke d.d. s godišnjom fiksnom kamatnom stopom od 2,50% bez troškova odobrenja kredita i ostalih naknada.

Nakon donošenja Odluke Gradskog vijeća, UO za proračun i financije pripremiti će zahtjev za dobivanje suglasnosti Vlade RH na zaduženje i dostaviti dokumentaciju Ministarstvu financija. Nakon dobivene suglasnosti gradonačelnik može sklopiti ugovor o kreditu.

Stopa zaduženosti Grada i dalje je daleko ispod dopuštene stope zaduženosti koja po odredbama Zakona o proračunu iznosi do 20% ostvarenih prihoda u godini koja prethodi godini u kojoj se zadužuje.

Pročelnica UO za proračun i financije

Karolina Burić, dipl.oec.