**Obrazloženje**

Osnovno rješenje Provedbenog urbanističkog plana „Banija-Ilovac II etapa“ usvojeno je 1987.godine, a izmjene plana u detalju 2006.godine. Taj tip plana više ne postoji u hrvatskom sustavu prostornog planiranja, a člankom 198. Zakona o prostornom uređenju (Narodne novine, broj 153/13, 65/17,114/18, 39/19, 98/19 i 67/23 – u nastavku teksta: Zakon) propisano je da dokumenti prostornog uređenja doneseni na temelju propisa koji su važili prije stupanja na snagu Zakona ostaju na snazi te se isti mogu mijenjati i/ili dopunjavati te staviti izvan snage.

Analizom važeće prostorno-planske dokumentacije, naročito uzimajući u obzir činjenice da se radi o Planu koji je na snazi od 1987. godine (jedine izmjene i dopune i to u detalju donesene su 2006.), te da je tijekom tog vremena znatno izmijenjena zakonska regulativa, zaključeno je da je potrebno pristupiti zasebnom stavljanju Plana izvan snage. Mjerama provedbe IV. Izmjena i dopuna Generalnog urbanističkog plana grada Karlovca (Glasnik Grada Karlovca br. 17/24 i 21/24 – pročišćeni tekst) predloženo je provođenje procedure stavljanja izvan snage ovog plana i omogućena je neposredna provedba GUP-a za pojedinačne zahvate u njegovom obuhvatu.

Temeljem čl. 79. i 113. Zakona, postupak stavljanja izvan snage započeo je Odlukom o pokretanju postupka stavljanja izvan snage Provedbenog urbanističkog plana „Banija-Ilovac II etapa“ (Glasnik Grada Karlovca br.4/25). Po donošenju ove Odluke slijedilo je upućivanje poziva za dostavu zahtjeva javnopravnih tijela.

Stručni izrađivač elaborata za potrebe stavljanja izvan snage plana je Zavod za prostorno uređenje Karlovačke županije.

Nakon što je Gradonačelnik zaključkom utvrdio Prijedlog Odluke o stavljanju izvan snage Provedbenog urbanističkog plana „Banija-Ilovac II etapa“ i Elaborat za javnu raspravu, nadležni upravni odjel je objavio javnu raspravu, kao i rok za davanje primjedaba, prijedloga i komentara.

Javnost je sudjelovala kroz postupak javne rasprave od 30.06.2025. – 14.07.2025.. Javni uvid omogućen je u vrijeme trajanja javne rasprave, a javno izlaganje održano je 02.07.2025. godine. Tijekom javne rasprave nije bilo pisanih prijedloga, mišljenja ili primjedaba. Svi podaci o javnoj raspravi sadržani su u Izvješću o javnoj raspravi koje je objavljeno sukladno Zakonu.

U narednoj etapi izrađen je nacrt konačnog prijedloga Odluke o stavljanju plana izvan snage, a nakon razmatranja nacrta konačnog prijedloga Odluke i Izvješća o javnoj raspravi, gradonačelnik je 07.10.2025.godine donio zaključak o utvrđivanju konačnog prijedloga Odluke o stavljanju izvan snage Provedbenog urbanističkog plana „Banija-Ilovac II etapa“, KLASA: 350-02/25-06/01, URBROJ: 2133-1-05-01/01-25-35.

Predlaže se Gradskom vijeću Grada Karlovca donošenje Odluke o stavljanju izvan snage Provedbenog urbanističkog plana „Banija-Ilovac II etapa“ kao u prijedlogu.

PROČELNICA:

Vesna Ribar, dipl. ing. građ.