**Obrazloženje**

Detaljni plana uređenja „Luščić 1“ donesen je 2007.godine, Glasnik Grada Karlovca br.17/07 i izrađen je u skladu s propisima koji su tada bili na snazi. Prostor Detaljnog plana uređenja „Luščić 1“ omeđen je na sjeveru Ulicom Miroslava Krleže, na istoku ulicom Luščić - planiranom ulicom užeg gradskog prstena, na južnoj strani Urbanističkim planom uređenja „Luščić-centar“ te na zapadu planiranom zapadnom gradskom obilaznicom na trasi Jamadolske ulice.

Radi se o vrsti plana koja više ne postoji u hrvatskom sustavu prostornog planiranja, a člankom 198. Zakona o prostornom uređenju (Narodne novine, broj 153/13, 65/17,114/18, 39/19, 98/19 i 67/23 – u nastavku teksta: Zakon) propisano je da dokumenti prostornog uređenja doneseni na temelju propisa koji su važili prije stupanja na snagu Zakona ostaju na snazi te da se isti mogu mijenjati i/ili dopunjavati ili staviti izvan snage. Analizom važeće prostorno-planske dokumentacije, uzimajući u obzir činjenicu da je od donošenja Plana do danas znatno izmijenjena zakonska i prostorno planska regulativa, a istovremeno se radi o izgrađenom prostoru, zaključeno je da se pristupi stavljanju Plana izvan snage. Mjerama provedbe IV. Izmjena i dopuna Generalnog urbanističkog plana grada Karlovca (Glasnik Grada Karlovca br. 17/24 i 21/24 – pročišćeni) predloženo je provođenje procedure stavljanja izvan snage ovog plana i omogućena je neposredna provedba GUP-a za pojedinačne zahvate u njegovom obuhvatu

Temeljem čl. 79. i 113. Zakona, postupak stavljanja izvan snage započeo je Odlukom o pokretanju postupka stavljanja izvan snage Detaljnog plana uređenja „Luščić 1“ (Glasnik Grada Karlovca br.4/25). Po donošenju ove Odluke slijedilo je upućivanje poziva za dostavu zahtjeva javnopravnih tijela.

Stručni izrađivač elaborata za potrebe stavljanja izvan snage plana je Zavod za prostorno uređenje Karlovačke županije.

Nakon što je Gradonačelnik zaključkom utvrdio Prijedlog Odluke o stavljanju izvan snage Detaljnog plana uređenja “Luščić 1” i Elaborat za javnu raspravu, nadležni upravni odjel je objavio javnu raspravu, kao i rok za davanje primjedaba, prijedloga i komentara.

Javnost je sudjelovala kroz postupak javne rasprave od 30.06.2025. – 14.07.2025.. Javni uvid omogućen je u vrijeme trajanja javne rasprave, a javno izlaganje održano je 02.07.2025. godine. Tijekom javne rasprave pristigla je jedna primjedba.

Svi podaci o javnoj raspravi sadržani su u Izvješću o javnoj raspravi koje je objavljeno sukladno Zakonu.

U narednoj etapi izrađen je nacrt konačnog prijedloga Odluke o stavljanju plana izvan snage, a nakon razmatranja nacrta konačnog prijedloga Odluke i Izvješća o javnoj raspravi, gradonačelnik je 07.10.2025.godine donio zaključak o utvrđivanju konačnog prijedloga Odluke o stavljanju izvan snage Detaljnog plana uređenja „Luščić 1“, KLASA: 350-02/25-06/03, URBROJ: 2133-1-05-01/01-25-29.

Predlaže se Gradskom vijeću Grada Karlovca donošenje Odluke o stavljanju izvan snage Detaljnog plana uređenja „Luščić 1“ kao u prijedlogu.

PROČELNICA:

Vesna Ribar, dipl. ing. građ.